Oʻzbekiston Respublikasi Qishloq xoʻjaligi vazirligi huzuridagi Agrosanoatni rivojlantirish agentligi faoliyatini tartibga soluvchi normativ-huquqiy hujjatlarni tasdiqlash toʻgʻrisida
(resolution, 2026-01-01)

Oʻzbekiston Respublikasi Prezidentining “Respublikada agrosanoat sohasiga yangi bozor mexanizmlarini joriy etish hamda sanoatlashgan bogʻ va tokzorlarni barpo qilishning qoʻshimcha chora-tadbirlari toʻgʻrisida” 2024-yil 30-sentabrdagi PF-151-son Farmoni hamda “Qishloq xoʻjaligi vazirligi huzuridagi Agrosanoatni rivojlantirish agentligi faoliyatini tashkil etish toʻgʻrisida” 2024-yil 30-sentabrdagi PQ-344-son qarori ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Respublikada agrosanoat sohasiga yangi bozor mexanizmlarini joriy etish hamda sanoatlashgan bogʻ va tokzorlarni barpo qilishning qoʻshimcha chora-tadbirlari toʻgʻrisida” 2024-yil 30-sentabrdagi PF-151-son Farmoniga muvofiq: zaxiradagi yer uchastkalarida yangi bogʻlar Qishloq xoʻjaligi vazirligi huzuridagi Agrosanoatni rivojlantirish agentligi (keyingi oʻrinlarda — Agentlik) ishlab chiqadigan loyihaning texnik-iqtisodiy asoslariga muvofiq Agentlik yoki u tanlagan tadbirkorlik subyektlari tomonidan barpo etilishi; zaxiradagi yer uchastkalari yangi bogʻlarni barpo etish uchun Agentlikka yoki u tanlagan tadbirkorlik subyektiga Vazirlar Mahkamasi tomonidan toʻgʻridan-toʻgʻri ijara huquqi bilan ajratilishi, bunda investitsiya loyihasining qiymati 10 million AQSH dollaridan kam boʻlishiga, eng yaxshi taklifni tanlash boʻyicha tanlov oʻtkazilmasligiga, oldindan maxsus hisobvaraqqa pul joylashtirmasdan hamda yer uchastkalarining aniq roʻyxatini yer ijarasi shartnomalarida belgilash sharti bilan yer uchastkalarini realizatsiya qilishga, istisno tariqasida, ruxsat berilgani; zaxiradagi yer uchastkalarini ijaraga olgan tadbirkorlik subyektlari Agentlik tomonidan ishlab chiqilgan texnik-iqtisodiy asoslarda belgilangan shartlarga muvofiq yangi bogʻlarni barpo etish majburiyatini olishi, yangi bogʻlarni barpo etishda Agrosanoatni rivojlantirish va qoʻllab-quvvatlash davlat maqsadli jamgʻarmasi mablagʻlaridan foydalanilmaydigan taqdirda, ularga faqat texnik shart berilishi; Agentlik oʻziga ijara huquqi bilan ajratilgan yer uchastkalarini toʻgʻridan-toʻgʻri shartnomalar asosida tadbirkorlik subyektlariga qayta ijaraga berish huquqi berilgani maʼlumot uchun qabul qilinsin. 2. Quyidagilar: Oʻzbekiston Respublikasi Qishloq xoʻjaligi vazirligi huzuridagi Agrosanoatni rivojlantirish agentligi toʻgʻrisidagi nizom 1-ilovaga muvofiq; Oʻzbekiston Respublikasi Qishloq xoʻjaligi vazirligi huzuridagi Agrosanoatni rivojlantirish agentligi huzuridagi Agrosanoatni rivojlantirish va qoʻllab-quvvatlash davlat maqsadli jamgʻarmasi toʻgʻrisidagi nizom 2-ilovaga muvofiq; Respublika hududlarida sanoatlashgan yangi intensiv (sermahsul) bogʻ va tokzorlarni barpo etish tartibi toʻgʻrisidagi nizom 3-ilovaga muvofiq; Respublikada yangi bogʻlarni barpo etishni Oʻzbekiston Respublikasi Qishloq xoʻjaligi vazirligi huzuridagi Agrosanoatni rivojlantirish agentligi huzuridagi Agrosanoatni rivojlantirish va qoʻllab-quvvatlash davlat maqsadli jamgʻarmasi kredit resurslari hisobidan tijorat banklari orqali moliyalashtirish toʻgʻrisidagi nizom 4-ilovaga muvofiq; Iqtisodiy jihatdan samarasiz, kam hosil beradigan bogʻ va tokzorlarni yaroqsiz deb topish tartibi toʻgʻrisidagi nizom 5-ilovaga muvofiq tasdiqlansin. 3. Oʻzbekiston Respublikasi Qishloq xoʻjaligi vazirligi Adliya vazirligi, Davlat aktivlarini boshqarish agentligi bilan birgalikda bir oy muddatda quyidagilarni nazarda tutuvchi normativ-huquqiy hujjatlar loyihasini Vazirlar Mahkamasiga kiritsin: Oʻzbekiston Respublikasining Yer kodeksiga qishloq xoʻjaligiga moʻljallangan yer uchastkalarining Agentlikka ijara huquqi asosida ajratilishi hamda ushbu yer uchastkalarini Agentlik tomonidan toʻgʻridan-toʻgʻri tadbirkorlik subyektlariga qayta ijaraga berish tartibini belgilovchi oʻzgartirish va qoʻshimchalar; Oʻzbekiston Respublikasining “Litsenziyalash, ruxsat berish va xabardor qilish tartib-taomillari toʻgʻrisida”gi Qonuniga Oʻzbekiston Respublikasi kafolati ostida jalb qilingan xorijiy kreditlar hisobidan zamonaviy issiqxonalarni tashkil etish hamda maydoni 1 gektar va undan ortiq boʻlgan yangi bogʻlar barpo etish loyihalari boʻyicha Agentlik tomonidan beriladigan xulosani ruxsat etish xususiyatiga ega hujjatlar turiga kiritish boʻyicha oʻzgartirish va qoʻshimchalar kiritish. 4. Oʻzbekiston Respublikasi Hukumatining 6-ilovaga muvofiq ayrim qarorlariga oʻzgartirishlar kiritilsin. 5. Oʻzbekiston Respublikasi Hukumatining 7-ilovaga muvofiq ayrim qarorlari oʻz kuchini yoʻqotgan deb hisoblansin. 6. Oʻzbekiston Respublikasi Qishloq xoʻjaligi vazirligi manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni ikki oy muddatda ushbu qarorga muvofiqlashtirsin. 7. Ushbu qaror bajarilishini nazorat qilish Oʻzbekiston Respublikasi Bosh vazirining oʻrinbosari J.A. Xodjayev hamda qishloq xoʻjaligi vaziri I.Yu. Abduraxmonov zimmasiga yuklansin. 1. Ushbu Nizom Oʻzbekiston Respublikasi Qishloq xoʻjaligi vazirligi huzuridagi Agrosanoatni rivojlantirish agentligining (keyingi oʻrinlarda — Agentlik) maqomi, asosiy vazifalari, funksiyalari, huquqlari va javobgarligi, faoliyatini tashkil etish va hisobot berish tartibini, shuningdek, uning rahbarlarining funksional vazifalari va masʼuliyatini belgilaydi. 2. Agentlik respublikada agrosanoat sohasida bozor mexanizmlarini joriy etish orqali sanoatlashgan yangi intensiv (sermahsul) bogʻ va tokzorlarni (keyingi oʻrinlarda — yangi bogʻlar) barpo qilish loyihalarining texnik-iqtisodiy asoslarini ishlab chiqish, bogʻdorchilik sohasi va issiqxona xoʻjaligida boshqaruv va ularni qoʻllab-quvvatlash tizimini takomillashtirish, shuningdek, resurs-tejamkor texnologiyalarni keng joriy qilish hamda eksportbop mahsulotlar yetishtirishga koʻmaklashish sohasida respublika ijro etuvchi hokimiyati organi hisoblanadi. 3. Agentlik oʻz faoliyati boʻyicha Vazirlar Mahkamasi va Qishloq xoʻjaligi vazirligiga hisobot beradi. 4. Agentlik oʻz faoliyatida Oʻzbekiston Respublikasi Konstitutsiyasi va qonunlariga, Oʻzbekiston Respublikasi Oliy Majlisi palatalarining qarorlariga, Oʻzbekiston Respublikasi Prezidentining farmonlari, qarorlari va farmoyishlariga, Vazirlar Mahkamasining qarorlari va farmoyishlariga, Oʻzbekiston Respublikasi Qishloq xoʻjaligi vazirining buyruqlariga, ushbu Nizomga, shuningdek, boshqa qonunchilik hujjatlariga amal qiladi. 5. Agentlik yuridik shaxs hisoblanadi, Oʻzbekiston Respublikasi Davlat gerbi tasviri tushirilgan va oʻz nomi yozilgan muhrga, mustaqil balansga, Oʻzbekiston Respublikasi Iqtisodiyot va moliya vazirligi huzuridagi Gʻaznachilik xizmati qoʻmitasida shaxsiy gʻazna hisobvaraqlariga, shu jumladan, xorijiy valyutadagi shaxsiy gʻazna hisobvaraqlariga ega boʻladi. 6. Agentlikning rasmiy nomi: a) davlat tilida: toʻliq nomi — Oʻzbekiston Respublikasi Qishloq xoʻjaligi vazirligi huzuridagi Agrosanoatni rivojlantirish agentligi; qisqartirilgan nomi — Agrosanoatni rivojlantirish agentligi; b) rus tilida: toʻliq nomi — Agentstvo po razvitiyu agropromishlennosti pri Ministerstve selskogo xozyaystva Respubliki Uzbekistan; qisqartirilgan nomi — Agentstvo razvitiya agropromishlennosti; v) ingliz tilida: toʻliq nomi — The Agroindustry Development Agency under the Ministry of Agriculture of the Republic of Uzbekistan; qisqartirilgan nomi — The Agroindustry Development Agency. 7. Agentlik joylashgan joy (pochta manzili): 100006, Toshkent shahri Mirzo Ulugʻbek tumani Buyuk Ipak yoʻli mavzesi 42-uy. 8. Agentlikning tuzilmasiga quyidagilar kiradi: Agentlik markaziy apparati; Qoraqalpogʻiston Respublikasi va viloyatlar boʻlimlari; tumanlar (Quvasoy shahar) loyiha ofislari; “Qishloq xoʻjaligini standartlashtirish markazi” DUK; “UZAGROLOGISTICS CENTERS” MCHJ; “AGROSANOAT INNOVATORLARI” MCHJ (koʻchat yetishtirishga ixtisoslashtirilgan va koʻrgazmali dala maydonlarini tashkil etadigan korxona). 9. Quyidagilar Agentlikning asosiy vazifalari hisoblanadi: intensiv (sermahsul) mevachilik, uzumchilik, issiqxona xoʻjaliklarini barqaror rivojlantirishni taʼminlashga hamda eksport salohiyatini oshirishga koʻmaklashishga qaratilgan maqsadli kompleks dasturlarni amalga oshirish; zamonaviy resurs-tejamkor texnologiyalarni, shu jumladan, tomchilatib va yomgʻirlatib sugʻorish tizimlarini qoʻllagan holda intensiv (sermahsul) bogʻ hamda issiqxona xoʻjaliklari maydonlarini kengaytirish choralarini koʻrish; hududlarning tuproq-iqlim sharoitlarini hisobga olgan holda, bogʻdorchilik, uzumchilik va issiqxona xoʻjaligida ilmiy yutuqlar, ilgʻor ilmiy ishlanmalar va innovatsion agrotexnologiyalardan keng foydalanishni tashkil etish; qishloq xoʻjaligi mahsulotlarini yetishtirishni sanoatlashtirish, shuningdek, mevali bogʻ va uzumzorlarni tayyor holda barpo etish hamda ularni tashabbuskorlarga sotish choralarini koʻrish, shuningdek, yangi bogʻlar oralariga qishloq xoʻjaligi ekinlarining ekilishi va ulardan samarali foydalanilishini tashkil etish; sohada “daladan dasturxongacha” tamoyili asosida qoʻshilgan qiymat zanjirini joriy qilish, qishloq xoʻjaligi mahsulotlari eksportiga koʻmaklashish, shuningdek, meva va uzum mahsulotlarini yetishtiruvchi subyektlarni rivojlantirish hamda xalqaro standart talablarini joriy etishga koʻmaklashish; “In-vitro” laboratoriyalarida kafolatlangan, virusdan xoli boʻlgan koʻchatlar yetishtirishni ragʻbatlantirish mexanizmini hamda koʻchatlarni sertifikatlashtirish tizimini yoʻlga qoʻyish; meva va uzum navlarining milliy brendlarini yaratish choralarini koʻrish hamda meva va uzum mahsulotlarini saqlash va qayta ishlash, milliy brendlarni targʻib qilish, xorijiy mutaxassislarni jalb etish, tashqi bozorlarga chiqish, eksport geografiyasi va mahsulot turlarini kengaytirish boʻyicha marketing tadqiqotlarini oʻtkazish; intensiv (serhosil) bogʻdorchilik, uzumchilik va himoyalangan joylarda sabzavotchilik boʻyicha zamonaviy bilim va tajribalarni tatbiq qilish ishlarini tashkil etish; fermer va dehqon xoʻjaliklariga hamda tadbirkorlik subyektlariga koʻmaklashish maqsadida Agentlik rasmiy veb-saytida yangi bogʻlarni barpo etish maqsadidagi ochiq elektron tanlovlarni, koʻchatchilikka ixtisoslashgan xoʻjalik yoki “In-vitro” laboratoriyalari hamda tashkil etilgan yangi bogʻlarning reyestrini, malakali agronomlar va import qilishda bojxona bojlaridan ozod etiladigan mevali koʻchatlar va payvantaglar, payvandustlari, onalik materiallari roʻyxatini, balli baholash tizimi boʻyicha meva va uzum mahsulotlari yetishtiruvchilar reytingini eʼlon qilib borish. 10. Agentlik oʻziga yuklatilgan vazifalarga muvofiq quyidagi funksiyalarni amalga oshiradi: a) intensiv (serhosil) mevachilik, uzumchilik, issiqxona xoʻjaliklarini barqaror rivojlantirishni taʼminlashga hamda eksport salohiyatini oshirishga koʻmaklashishga qaratilgan maqsadli kompleks dasturlarni amalga oshirish sohasida: xatlovdan oʻtkazish natijasida aniqlangan samarasiz hamda eskirgan bogʻ va tokzorlarning yer maydonlari oʻrnida hamda yangi oʻzlashtiriladigan qir-adir va yaylov maydonlari oʻrganilib, yangi bogʻ, tokzor va issiqxonalar tashkil etish uchun maqsadli kompleks dasturlar ishlab chiqish; fermer xoʻjaliklari va qishloq xoʻjaligi korxonalari tasarrufidagi mavjud mevali bogʻ va tokzorlarni hamda issiqxona xoʻjaliklarini har yili 1-oktabrgacha xatlovdan oʻtkazib, samarasiz hamda eskirgan bogʻ va tokzorlar roʻyxatini shakllantirish; mevachilik, uzumchilik, issiqxona xoʻjaliklarini barqaror rivojlantirish hamda ularning eksport salohiyatini yanada oshirishga doimiy ravishda koʻmaklashib borish; b) zamonaviy resurs-tejamkor texnologiyalarni, shu jumladan, tomchilatib va yomgʻirlatib sugʻorish tizimlarini qoʻllagan holda intensiv (serhosil) bogʻ hamda issiqxona xoʻjaliklari maydonlarini kengaytirish choralarini koʻrish sohasida: past hosilli paxta va gʻalla yer maydonlari, togʻoldi, qir-adirliklar, shuningdek, samarasiz hamda eskirgan bogʻ va tokzorlar oʻrniga sanoatlashgan intensiv (serhosil) bogʻ, tokzorlar va issiqxona xoʻjaliklarini barpo etish choralarini koʻrish; yangi bogʻlarni barpo qilish uchun hududlarning ixtisoslashuvi hamda tuproq-iqlim sharoitidan kelib chiqib, meva va uzum navlarini inobatga olgan holda, loyihaning pulli texnik-iqtisodiy asoslari yoki bepul texnik shartini ishlab chiqish; zamonaviy resurs-tejamkor texnologiyalarni, shu jumladan, tomchilatib va yomgʻirlatib sugʻorish tizimlarini qoʻllash hamda yangi bogʻlar barpo etishda koʻmaklashish; v) hududlarning tuproq-iqlim sharoitlarini hisobga olgan holda, bogʻdorchilik, uzumchilik va issiqxona xoʻjaligida ilmiy yutuqlar, ilgʻor ilmiy ishlanmalar va innovatsion agrotexnologiyalardan keng foydalanishni tashkil etish sohasida: tuproq-iqlim sharoitlarini hisobga olgan holda, tashqi bozorlarda talab yuqori boʻlgan meva va uzum navlarini joylashtirish hamda yetishtirish boʻyicha soha olimlari bilan birgalikda tavsiyalar ishlab chiqish; tavsiyalar asosida ilmiy yutuqlar, ilgʻor ilmiy ishlanmalar va innovatsion agrotexnologiyalardan keng foydalanishni joriy etish uchun hududlarda koʻrgazmali oʻquv-seminarlari va treninglarni muntazam oʻtkazib borish; g) qishloq xoʻjaligi mahsulotlarini yetishtirishni sanoatlashtirish, shuningdek, mevali bogʻ va uzumzorlarni tayyor holda tashabbuskorlarga sotish choralarini koʻrish, shuningdek, yangi bogʻlar oralariga qishloq xoʻjaligi ekinlari ekilishi hamda ulardan samarali foydalanilishini tashkil etish sohasida: resurs-tejamkor texnologiyalar tizimini joriy qilish orqali qishloq xoʻjaligi mahsulotlarini yetishtirishni sanoatlashtirish; mevali bogʻ va uzumzorlarni tayyor holda tashabbuskorlarga sotish choralarini koʻrish; yangi bogʻlar qator orasidan samarali foydalanish, koʻchatlarga salbiy taʼsir qilmaydigan qishloq xoʻjaligi ekinlarini ekish boʻyicha tavsiyalar ishlab chiqish, joylarga yetkazish va monitoring qilish; yangi bogʻlar oralariga qishloq xoʻjaligi ekinlari ekilishini va samarali foydalanishni tashkil etish boʻyicha soha olimlari bilan birgalikda tavsiyalar ishlab chiqish; d) sohada “daladan dasturxongacha” tamoyili asosida qoʻshilgan qiymat zanjirini joriy qilish, qishloq xoʻjaligi mahsulotlari eksportiga koʻmaklashish, shuningdek, meva va uzum mahsulotlarini yetishtiruvchi subyektlarni rivojlantirish hamda xalqaro standart talablarini joriy etishga koʻmaklashish sohasida: yangi bogʻlar barpo etish, bogʻ va issiqxonalarda sifatli mahsulotlarni yetishtirish hamda tashqi bozorga eksport qilishga koʻmaklashish; aholini oziq-ovqat mahsulotlari bilan taʼminlash uchun “daladan dasturxongacha” tamoyili asosida qoʻshilgan qiymat zanjirini joriy qilish; meva va uzum mahsulotlarini yetishtiruvchi subyektlarni rivojlantirish hamda xalqaro standart talablarini joriy etishga koʻmaklashish; e) “In-vitro” laboratoriyalarida kafolatlangan, virusdan xoli boʻlgan koʻchatlar yetishtirishni ragʻbatlantirish mexanizmini hamda koʻchatlarni sertifikatlashtirish tizimini yoʻlga qoʻyish sohasida: “In-vitro” usulida yaratilgan mevali payvandtagli koʻchatlarni sotib olish xarajatlarini subsidiyalash choralarini koʻrib borish; “In-vitro” laboratoriya sharoitidan chiqqan va payvandlangan koʻchatzorlarning onalik bogʻlari hamda mevali va uzum koʻchatchilik xoʻjaliklari reyestrini shakllantirish va yuritish; koʻchat yetishtiruvchi xoʻjaliklar yetishtirilgan barcha koʻchatlarini turlari va navlari boʻyicha “Qishloq xoʻjaligini standartlashtirish markazi” DUK hamda tegishli tashkilotlar bilan birgalikda sertifikatlashtirish tizimini yoʻlga qoʻyish va muntazam ravishda yuritish; j) meva va uzum navlarining milliy brendini yaratish choralarini koʻrish hamda meva va uzum mahsulotlarini saqlash va qayta ishlash, milliy brendlarni targʻib qilish, xorijiy mutaxassislarni jalb etish, tashqi bozorlarga chiqish, eksport geografiyasi va mahsulot turlarini kengaytirish boʻyicha marketing tadqiqotlarini oʻtkazish sohasida: meva va uzumlarning jahon andozalariga mos keladigan yangi navlarining milliy brendini yaratishga koʻmaklashish, ularni targʻib qilish hamda mazkur sohada ilmiy-tadqiqot institutlari va xorijiy kompaniyalar bilan hamkorlik qilish; meva va uzumlarni saqlash boʻyicha tavsiyalar ishlab chiqish va tarqatish; mahalliy va xorijiy kompaniya yoki ularning mutaxassislarini jalb etgan holda meva va uzumlarni qayta ishlash boʻyicha mahsulotlar milliy brendini yaratish va ularni targʻib qilishga koʻmaklashish; milliy brendlarni tashqi bozorlarga chiqarish va ularning eksport geografiyasini kengaytirish va ushbu mahsulot turlarini koʻpaytirish boʻyicha marketing tadqiqotlarini oʻtkazish hamda ularni amaliyotga joriy qilish; z) intensiv (serhosil) bogʻdorchilik, uzumchilik va himoyalangan joylarda sabzavotchilik boʻyicha zamonaviy bilim va tajribalarni tatbiq qilish ishlarini tashkil etish sohasida: intensiv (serhosil) bogʻ, uzumzor va issiqxona xoʻjaliklarini yuritishda yuqori samaradorlikka erishgan xorijiy mamlakatlar tajribasini qoʻllash boʻyicha tavsiyalar ishlab chiqish; zamonaviy texnologiyalar asosida hududlarda sanoatlashgan yangi intensiv (serhosil) bogʻdorchilik, uzumchilik va issiqxona xoʻjaliklarini tashkil etish uchun ilmiy asoslangan takliflarni oʻrganish va amaliyotga tatbiq etish choralarini koʻrish; intensiv (serhosil) bogʻ, uzumzor va issiqxona xoʻjaliklariga xorijiy mutaxassislar va soha olimlari bilan birgalikda ilmiy asoslangan yangiliklarni joriy qilish; i) fermer va dehqon xoʻjaliklariga hamda tadbirkorlik subyektlariga koʻmaklashish maqsadida Agentlik rasmiy veb-saytida yangi bogʻlarni barpo etish maqsadidagi ochiq elektron tanlovlarni, koʻchatchilikka ixtisoslashgan xoʻjalik yoki “In-vitro” laboratoriyalari hamda yangi tashkil etilgan bogʻ va tokzorlarning reyestrini, malakali agronomlar va import qilishda bojxona bojlaridan ozod etiladigan mevali koʻchatlar va payvantaglar, payvandustlari, onalik materiallari roʻyxatini, balli baholash tizimi boʻyicha meva va uzum mahsulotlari yetishtiruvchilar reytingini eʼlon qilib borish sohasida: “In-vitro” laboratoriyalari hamda yangi tashkil etilgan bogʻlarning reyestrini yuritish; respublikadagi malakali agronomlar roʻyxatini shakllantirish va ularni Agentlik veb-saytida eʼlon qilib borish; import qilishda bojxona bojlaridan ozod etiladigan mevali koʻchatlar, payvantaglar, payvandustlar va onalik materiallari roʻyxatini shakllantirish va yuritish; meva va uzum mahsulotlarini yetishtiruvchi xoʻjaliklarning reytingini aniqlash tizimini ishlab chiqish, yuritish va muntazam ravishda eʼlon qilib borish. Agentlik qonunchilik hujjatlariga muvofiq boshqa funksiyalarni ham amalga oshirishi mumkin. 11. Agentlik oʻziga yuklatilgan vazifalar va funksiyalarni amalga oshirish uchun quyidagi huquqlarga egadir: respublika va mahalliy ijro etuvchi hokimiyat organlari hamda boshqa tashkilotlardan Agentlik vakolatiga kiradigan masalalarni hal etish uchun zarur boʻladigan maʼlumotlarni belgilangan tartibda soʻrab olish; Agentlik xodimlari tomonidan bogʻdorchilik, uzumchilik va issiqxona sohasidagi asosiy koʻrsatkichlarning bajarilishini hisobga olgan holda xodimlarni belgilangan tartibda moddiy ragʻbatlantirish; statistika organlaridan zarur statistik maʼlumotlarni bepul olish; Agentlik oʻziga ijara huquqi bilan ajratilgan yer uchastkalarini toʻgʻridan-toʻgʻri shartnomalar asosida tadbirkorlik subyektlariga qayta ijaraga berish; ilmiy, konsalting va audit tashkilotlarini, olim, agronom, mutaxassislar, xorijiy olimlar, xorijiy agronom va mutaxassislarni Agentlik vakolatiga kiradigan masalalarni hal qilishga shartnoma, shu jumladan, fuqarolik-huquqiy turdagi shartnomalar asosida jalb qilish; xorijiy davlatlarning sohaga oid tashkilotlari bilan Agentlik vakolatiga kiradigan masalalar boʻyicha hamkorlik qilish va shartnomalar tuzish; Agentlikka yuklatilgan vazifa va funksiyalarni bajarish bilan bogʻliq boʻlgan masalalar boʻyicha xorijiy investorlar, kompaniyalar, taʼlim muassasalari va ilmiy-tadqiqot institutlari, xalqaro moliya institutlari bilan uchrashuvlar oʻtkazish, muzokaralar olib borish va yozishmalar yuritish; bitim va kelishuvlar asosida jismoniy va yuridik shaxslar bilan bogʻdorchilik va issiqxona xoʻjaligi sohasida hamkorlikda loyihalarni amalga oshirish; malakali, shu jumladan, chet ellik, mutaxassislarni jalb etgan holda Agentlik faoliyati boʻyicha qoʻshma loyihalarni amalga oshirish va oʻquv kurslarini tashkil qilish; fermer xoʻjaliklari, qishloq xoʻjaligi korxonalari hamda tadbirkorlar uchun Oʻzbekiston Respublikasida va xorijda treninglar, seminarlar va boshqa taʼlim dasturlarini tashkil etish; Agentlik faoliyati boʻyicha sohada joriy va strategik vazifalar, olib borilayotgan ishlar va erishilgan natijalarni yoritish, uslubiy qoʻllanmalar va bukletlarni nashr qilish uchun belgilangan tartibda noshirlik faoliyatini amalga oshirish; ijaraga berilgan yer uchastkalarida yangi bogʻlarni barpo etishning texnik-iqtisodiy asoslarida belgilangan sugʻorish tizimlarini joriy etish va yer maydonlarini ekishga tayyorlash, koʻchat ekish ishlarini monitoring qilish, shuningdek, mazkur ishlar 14 oy muddatda toʻliq bajarilmaganda, ijara shartnomasini bekor qilish yuzasidan takliflarni Oʻzbekiston Respublikasi Vazirlar Mahkamasiga kiritish; qishloq xoʻjaligi mahsulotlari ishlab chiqaruvchilari, ularning yer uchastkalari, bogʻlarning holati, barpo qilingan vaqti va boshqa koʻrsatkichlarni oʻz ichiga olgan bogʻ va tokzorlarning yagona elektron xaritasini eʼlon qilib borish; monitoring natijasida bogʻlar va issiqxonalardan samarasiz hamda noqonuniy yoki boshqa maqsadlarda foydalanish, oʻzboshimchalik bilan buzib tashlash holatlari aniqlanganda, belgilangan muddatlarda yer maydonlarini qaytarib olish hamda keltirilgan zararni qoplash boʻyicha tuman (shahar) hokimliklari yoki nazorat organlariga maʼlumotlarni kiritib borish. 12. Agentlik: yuklangan vazifalar va funksiyalarning samarali amalga oshirilishi; normativ-huquqiy hujjatlar talablari, shuningdek, Oʻzbekiston Respublikasi Prezidenti, Vazirlar Mahkamasi va Qishloq xoʻjaligi vazirligining topshiriqlarini oʻz vaqtida bajarilishi uchun javob beradi. 13. Agentlik direktori Oʻzbekiston Respublikasi qishloq xoʻjaligi vazirining taqdimnomasiga asosan Oʻzbekiston Respublikasi Prezidenti tomonidan lavozimga tayinlanadi va lavozimidan ozod etiladi. Agentlik direktori maqomi, mehnatga haq toʻlash, tibbiy va transport xizmati koʻrsatish shartlari boʻyicha vazir oʻrinbosariga tenglashtiriladi. 14. Agentlik direktori Oʻzbekiston Respublikasi qishloq xoʻjaligi vazirining taqdimnomasiga binoan Oʻzbekiston Respublikasi Vazirlar Mahkamasi tomonidan lavozimga tayinlanadigan va lavozimidan ozod etiladigan uch nafar oʻrinbosarga, shu jumladan, bir nafar birinchi oʻrinbosarga ega boʻladi. Agentlik direktori boʻlmagan davrda, direktor vazifasini uning birinchi oʻrinbosari bajaradi. Agentlik direktori va direktorning birinchi oʻrinbosari boʻlmagan davrda, direktor vazifasini Agentlik direktori oʻrinbosari bajaradi. 15. Quyidagilar Agentlik direktorining asosiy funksional vazifalari hisoblanadi: Oʻzbekiston Respublikasi Prezidenti, Vazirlar Mahkamasi va Qishloq xoʻjaligi vazirligining buyruqlari va topshiriqlari ijrosi taʼminlanishi hamda monitoringi yuritilishining amaliy tizimini tashkil etish; Agentlik faoliyatiga umumiy rahbarlik qilish, Agentlikka qonunchilik hujjatlari bilan yuklangan vazifalar va funksiyalar bajarilishini tashkil qilish; Agentlik vakolatiga kiradigan masalalar boʻyicha tegishli davlat organlari va tashkilotlari bilan oʻzaro hamkorlik qilish; Agentlik tizimidagi boshqa mansabdor shaxslarning vakolatlari va shaxsiy javobgarligi darajasini belgilash; oʻz vakolati doirasida Agentlik tizimi xodimlari uchun majburiy boʻlgan buyruqlar chiqarish va koʻrsatmalar berish; Agentlik markaziy apparatining xarajatlar smetasi va shtat jadvalini belgilangan tartibda tasdiqlash; Agentlik markaziy apparati tarkibiy boʻlinmalari va tizimidagi tashkilotlar tuzilmasiga shtat birliklari doirasida oʻzgartirishlar kiritish; Agentlik markaziy apparati tarkibiy boʻlinmalari va tizimidagi tashkilotlar toʻgʻrisidagi nizomlarni tasdiqlash; Agentlik vakolatiga kiradigan masalalar boʻyicha normativ-huquqiy hujjatlar loyihalarini ishlab chiqishda ishtirok etish; Agentlik xodimlarini ragʻbatlantirish va intizomiy javobgarlikka tortish masalalarini hal qilish, shu jumladan, ular egallab turgan lavozimda qolishi maqsadga muvofiqligi toʻgʻrisidagi masalalarni koʻrib chiqish, ularning shaxsiy javobgarligini oshirishga doir tizimli chora-tadbirlarni amalga oshirish. Agentlik direktori qonunchilik hujjatlariga muvofiq boshqa vazifalarni amalga oshirishi mumkin. 16. Agentlik markaziy apparati tarkibiy boʻlinmalari hamda hududiy boʻlinmalari rahbarlarining asosiy funksional vazifalari quyidagilardan iborat: Agentlik rahbariyatining topshiriqlari toʻliq bajarilishini nazorat qilish va taʼminlash; Agentlik faoliyati bilan bogʻliq prognoz koʻrsatkichlarga erishilishini taʼminlash boʻyicha amaliy chora-tadbirlar ishlab chiqish va amalga oshirish; tarkibiy boʻlinma toʻgʻrisidagi nizom doirasida aniq yoʻnalishlardagi vazifalarning yuqori sifatli va oʻz vaqtida bajarilishini taʼminlash; Oʻzbekiston Respublikasi Prezidenti va Vazirlar Mahkamasining qarorlari va topshiriqlarining bajarilishini taʼminlash, qonunchilik hujjatlariga muvofiq tarkibiy va hududiy boʻlinma xodimlarining ijro intizomini mustahkamlash boʻyicha kompleks amaliy choralar koʻrish hamda topshiriqlarni oʻz vaqtida va sifatli bajarish; odob-axloq qoidalari talablariga rioya etilishini taʼminlash; tizim tashkilotlari xodimlari faoliyatining samaradorligini muntazam ravishda tahlil qilish. Agentlik tarkibiy boʻlinmalari boshqa funksional vazifalarni ham bajarishi mumkin. 17. Agentlik direktori: Agentlikka yuklangan vazifalar va funksiyalarning bajarilishi; Agentlikning Agrosanoatni rivojlantirish va qoʻllab-quvvatlash davlat maqsadli jamgʻarmasi (keyingi oʻrinlarda — Jamgʻarma) mablagʻlarining maqsadli sarflanishi; ushbu Nizomning 15-bandida koʻrsatilgan oʻz vazifalarining sifatli bajarilishi uchun shaxsan javob beradi. 18. Agentlik faoliyatini moliyalashtirish manbalariga quyidagilar kiradi: Oʻzbekiston Respublikasi Davlat budjeti mablagʻlari; vaqtincha boʻsh turgan mablagʻlar hisobidan tijorat banklarning depozitiga joylashtirilgan resurslarning qaytishidan va ulardan tushadigan foiz mablagʻlari; xalqaro moliya institutlari kreditlari (qarz mablagʻlari) va grantlari; jismoniy va yuridik shaxslarning homiylik xayriyalari; Agentlik tomonidan shartnoma asosida xizmat koʻrsatishdan olinadigan daromadlar; Jamgʻarma mablagʻlari; Agentlikni rivojlantirish jamgʻarmasi mablagʻlari; qonunchilikda taqiqlanmagan boshqa manbalar. 19. Agentlik va uning tizimidagi tashkilotlar xodimlari hamda shartnoma asosida jalb qilingan mutaxassislar mehnatiga haq toʻlash, moddiy ragʻbatlantirish va ularning koʻp yillik mehnati uchun har oylik ustamalar (ragʻbatlantirish koeffitsiyentini hisobga olgan holda), moddiy yordam koʻrsatish, lavozim maoshiga belgilangan koeffitsiyentlar, shuningdek, qoʻshimcha haq, ustamalar, mukofotlar, ijtimoiy va boshqa toʻlovlar, idoraviy mansub tashkilotlarning moddiy-texnik bazasini mustahkamlash, faoliyatini amalga oshirish va markaziy apparat taʼminoti bilan bogʻliq xarajatlar Davlat budjeti va undan ajratiladigan transfert hamda Jamgʻarma mablagʻlari va qonunchilik hujjatlarida taqiqlanmagan boshqa manbalar hisobidan moliyalashtiriladi. Agentlik va uning tizimidagi tashkilotlar xodimlari hamda shartnoma asosida jalb qilingan mutaxassislar mehnatiga haq toʻlash va ularni moddiy ragʻbatlantirish shartlari: a) Oʻzbekiston Respublikasi respublika budjetidan: Yagona tarif setkasi boʻyicha tasdiqlangan razryadlarga muvofiq lavozim maoshi; Agentlik markaziy apparati hamda hududiy boʻlinmalari xodimlari mehnatiga haq toʻlashda tasdiqlangan razryadlariga muvofiq lavozim maoshini belgilashda tarif koeffitsiyentlarini 1,4 barobarga oshirish miqdori; lavozim maoshining 40 foizi miqdorida ustama (mehnatni ragʻbatlantirish koeffitsiyenti); yilda bir marta oylik mehnatga haq toʻlash fondi miqdorida moddiy yordam; oʻz vazifalarini vijdonan, shuningdek, alohida muhim va masʼuliyatli ishlarni bajarayotgan xodimlarni ikki oylik mehnatga haq toʻlash fondi doirasida mukofot; koʻp yillik xizmati uchun lavozim maoshiga 20 foizdan 100 foizgacha miqdorda ustama toʻlanadi. Bunda: 1 yildan 5 yilgacha — 20 foiz; 5 yildan 10 yilgacha — 30 foiz; 10 yildan 15 yilgacha — 40 foiz; 15 yildan 20 yilgacha — 60 foiz; 20 yildan 25 yilgacha — 80 foiz; 25 yildan ortiq — 100 foiz. b) har yili Davlat budjetidan Jamgʻarmaga ajratiladigan transfertlar hisobidan: Agentlik markaziy apparati xodimlariga oʻz xizmat vazifalarini vijdonan bajarganliklari uchun Agentlik direktori tomonidan lavozim maoshining (ragʻbatlantiruvchi koeffitsiyentni hisobga olgan holda) 300 foizgacha hamda hududiy boʻlinmalari xodimlariga 200 foizgacha miqdorda har oylik ustamalar; alohida oʻrnak koʻrsatgan Agentlik markaziy apparati xodimlariga lavozim maoshining (ragʻbatlantiruvchi koeffitsiyentni hisobga olgan holda) 100 foizigacha miqdorda oylik ustamalar; xodimlarni ijtimoiy muhofaza qilish va ularning mehnati samaradorligini oshirish maqsadida har oyda (jamoa shartnomasiga muvofiq) transport xarajatlari uchun bazaviy hisoblash miqdorining bir barobarigacha miqdorida va ovqatlanish xarajatlarini qoplash uchun bazaviy hisoblash miqdorining ikki barobarigacha miqdorida toʻlovlar; Agentlik va uning tizimidagi xodimlar rasman bayram deb eʼlon qilingan (1-yanvar — Yangi yil, 8-mart — Xotin-qizlar kuni, 21-mart — Navroʻz bayrami, 9-may — Xotira va qadrlash kuni, 1-sentabr — Mustaqillik kuni, 8-dekabr — Oʻzbekiston Respublikasi Konstitutsiyasi kuni, diniy bayramlar Roʻza hayiti (Iyd-al-Fitr) va Qurbon hayiti (Iyd-al-Adha)) kunlar hamda qishloq xoʻjaligi xodimlarining kasb bayramlari munosabati bilan lavozim maoshining (ragʻbatlantiruvchi koeffitsiyentni hisobga olgan holda) ikki barobari miqdorida mukofot; qishloq xoʻjaligi mahsulotlarini xarid qilish uchun xodimlarga bir yilda bir marotaba bazaviy hisoblash miqdorining 10 barobarigacha boʻlgan miqdorda toʻlovlar. Zaruratga koʻra kasaba uyushmasi tashkiloti bilan kelishilgan holda xodimlar va (yoki) ularning oila aʼzolariga quyidagi holatlarda bazaviy hisoblash miqdorining 10 barobarigacha boʻlgan miqdorda moddiy yordam toʻlab beriladi: xodim vafot etganda — bunda moddiy yordam xotiniga (eriga) toʻlab beriladi, agar xodimning xotini (eri) boʻlmasa, moddiy yordam farzandlariga yoki qonuniy vakillariga (vasiylari va homiylariga) yoxud ularning voyaga yetmagan farzandlarini asrab olgan shaxslarga toʻlab beriladi, shuningdek, xodim turmush qurmagan boʻlsa, moddiy yordam ota-onasi yoki boqimandalar oʻrtasida teng ulushlarda taqsimlanadi; yaqin qarindoshi vafot etganda (ota, ona, turmush oʻrtogʻi, farzandi) — vafoti toʻgʻrisida guvohnoma nusxasi taqdim etilganda. Bunda Jamgʻarma mablagʻlari hisobidan saqlanishi belgilangan shtat birliklari (mazkur shtat birliklariga ushbu bandning “a” va “b” kichik bandlarida nazarda tutilgan barcha toʻlovlar Jamgʻarma mablagʻlari hisobidan toʻlanadi) moliyalashtiriladi. 20. Oʻzbekiston Respublikasi norezidentlari boʻlgan Agentlikning jalb etilgan xodimlari, ekspertlari va maslahatchilari xizmatlariga tuzilgan shartnoma shartlariga muvofiq qonunchilik hujjatlarida belgilangan tartibda haq toʻlanadi. Bunda ularning ragʻbatlantiruvchi ustama va qoʻshimcha toʻlovlari Agentlik direktori tomonidan imzolanadigan jamoa kelishuvi va mehnat shartnomalarga muvofiq toʻlanadi. 21. Agentlikni qayta tashkil etish va tugatish qonunchilik hujjatlarida belgilangan tartibda amalga oshiriladi. 22. Ushbu Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javob beradilar. 1. Ushbu Nizom Oʻzbekiston Respublikasi Qishloq xoʻjaligi vazirligi huzuridagi Agrosanoatni rivojlantirish agentligi huzuridagi Agrosanoatni rivojlantirish va qoʻllab-quvvatlash davlat maqsadli jamgʻarmasini (keyingi oʻrinlarda — Jamgʻarma) boshqarish tartibini, shuningdek, uning mablagʻlarini shakllantirish va ulardan foydalanish tartibini belgilaydi. 2. Jamgʻarma Oʻzbekiston Respublikasi Qishloq xoʻjaligi vazirligi huzuridagi Agrosanoatni rivojlantirish agentligi (keyingi oʻrinlarda — Agentlik) huzurida yuridik shaxs maqomiga ega boʻlmagan holda tashkil etiladi hamda uning mablagʻlari Iqtisodiyot va moliya vazirligi huzuridagi Gʻaznachilik xizmati qoʻmitasida ochiladigan shaxsiy gʻazna hisobvaraqlarida jamlanadi. 3. Jamgʻarma mablagʻlari quyidagi manbalar hisobidan shakllantiriladi: Bogʻdorchilik va issiqxona xoʻjaligini rivojlantirish jamgʻarmasi va Vinochilikni rivojlantirish jamgʻarmasining qoldiq mablagʻlari hamda avval ajratilgan resurslarning (ssuda, subsidiyalardan qaytgan qarzlar) qaytishidan tushadigan mablagʻlar, xizmat koʻrsatishdan tushadigan mablagʻlar, vaqtincha boʻsh turgan mablagʻlarni tijorat banklarining depozitiga joylashtirish hisobidan tushadigan foizlar; Agentlik tomonidan ishlab chiqilgan loyihaning texnik-iqtisodiy asoslariga muvofiq yaratiladigan yangi bogʻ va tokzorlardan undiriladigan bir martalik yigʻimlar; Oʻzbekiston Respublikasining respublika budjetidan ajratiladigan transfertlar va ssudalar; xalqaro moliya institutlari va xorijiy hukumat moliya tashkilotlarining kreditlari (qarz mablagʻlari) va grantlari; “tayyor holda barpo etish” tamoyiliga asosan tashabbuskorlarga lizing asosida ochiq elektron auksion savdolari orqali bogʻ va tokzorlarni sotishdan tushgan tushumlar; qonunchilikda taqiqlanmagan boshqa manbalar. 4. Jamgʻarma mablagʻlari quyidagi maqsadlar uchun sarflanadi: sanoatlashgan bogʻdorchilik, rezavorchilik, uzumchilik va issiqxona xoʻjaliklarini barqaror rivojlantirishni taʼminlashga qaratilgan maqsadli kompleks dasturlarni amalga oshirish, shu jumladan, yangi limonzorlarni barpo etish va limon koʻchatlarini xarid qilish; Oʻzbekiston Respublikasi Prezidentining farmon va qarorlari, Vazirlar Mahkamasining qarorlari bilan Jamgʻarmadan berilishi koʻzda tutilgan subsidiyalarni berish; sanoatlashgan bogʻdorchilik, uzumchilik va issiqxonachilik sohalaridagi mutaxassislar va konsultantlarni jalb etish, shuningdek, Agentlik xodimlari, intensiv (sermahsul) bogʻ va uzumchilik hamda issiqxona xoʻjaliklari egalarini kasbiy tayyorlash, qayta tayyorlash va ularning malakasini oshirish; Agentlik va uning idoraviy mansub tashkilotlarining moddiy-texnik bazasini mustahkamlash, Agentlikda faoliyat yuritayotgan xodimlarning xizmat safarlari xarajatlarini moliyalashtirish, oylik ish haqlari va unga tenglashtirilgan toʻlovlar, shu jumladan, ustamalar, mukofotlar, qoʻshimcha haq, kompensatsiyalar va boshqa barcha turdagi toʻlovlarni toʻlash (ragʻbatlantiruvchi koeffitsiyentlarni hisobga olgan holda); respublikada yetishtirilgan va qayta ishlangan qishloq hoʻjaligi mahsulotlarini targʻib qilish boʻyicha konferensiyalar, seminarlar, treninglar, mahorat darslari, festivallar, koʻrgazmalar, yarmarkalarda ishtirok etish va tashkil qilish bilan bogʻliq xarajatlarni moliyalashtirish; kadrlarni tayyorlash, qayta tayyorlash va ularning malakasini oshirish, shu jumladan, xodimlarning xorijiy mamlakatlarda va taʼlim muassasalarida tajriba orttirishlarini tashkil etish, madaniy-ommaviy tadbirlarni oʻtkazish bilan bogʻliq boʻlgan xarajatlarni qoplash; mahalliy tashkilotlar va xalqaro tashkilotlarda aʼzolik badallarini va boshqa badallarni toʻlash; bogʻdorchilik, uzumchilik va issiqxona mahsulotlarini ishlab chiqarish va marketing bilan bogʻliq ilmiy loyihalarni moliyalashtirish; Agentlikning intensiv (sermahsul) mevali bogʻ va uzumzorlarini barpo qilish va qayta ishlash sohasini jadal rivojlantirishni taʼminlashga qaratilgan kompleks maqsadli dasturlarni amalga oshirish; ilmiy-texnik va ilmiy-metodik adabiyotlarni (davriy nashrlar, eʼlonlar, risolalar, bukletlar, kitoblar, toʻplamlar va boshqa axborot-maʼrifiy materiallar) tayyorlash va nashr qilish, intensiv (sermahsul) bogʻ va uzumchilik hamda issiqxona xoʻjaliklari sohasida videoroliklar va taqdimot materiallarini tayyorlashga sarflangan xarajatlarni moliyalashtirish; jahon andozalariga mos, yuqori hosilli meva va uzum koʻchatlarining onalik maydonlari, kolleksiya uchastkalari hamda koʻchatxonalarni barpo qilish; bino va inshootlarni taʼmirlash, shuningdek, ularning moddiy-texnik bazasini mustahkamlash hamda joriy saqlash xarajatlarini moliyalashtirish; tijorat banklariga kredit resurslarini joylashtirish; bayram tadbirlarini amalga oshirish bilan bogʻliq xarajatlarni qoplash, vakillik xarajatlari va sovgʻalar xarid qilish; intensiv (sermahsul) mevali bogʻ va uzumzorlarni barpo etish maqsadida texnik-iqtisodiy asoslarini ishlab chiqish; sertifikatlangan, sogʻlom mevali va uzum koʻchatlarini yetishtiradigan “In-vitro” laboratoriyalarini tashkil etish; Oʻzbekiston Respublikasi Prezidenti va Vazirlar Mahkamasining hujjatlariga asosan xarajatlarni moliyalashtirish (qoplash), shuningdek, Oʻzbekiston Respublikasiga tashrif buyuradigan xorijiy davlatlar, xalqaro tashkilotlar delegatsiyalarining tashriflarini tashkil etish va moliyalashtirish; mahalliy va xorijiy ilmiy muassasalar, ilmiy-tadqiqot tashkilotlari, oliy taʼlim tashkilotlari hamda boshqa yuridik shaxslarni shartnoma asosida jalb qilish; Agentlik huzuridagi idoraviy mansub tashkilotlar yoki uning taʼsischiligida tashkil etilgan korxonalarning ustav kapitalini shakllantirish va ular tomonidan intensiv (sermahsul) bogʻlarni barpo qilish; Agentlik tomonidan oʻz tizimida tashkil etiladigan tashkilot va korxonalar bilan qonunchilikda belgilangan tartibda tuziladigan shartnomalar asosida ular tomonidan bajariladigan ishlar (xizmatlar) uchun toʻlovlarni amalga oshirish; sohaga doir raqamlashtirish ishlarini amalga oshirish, axborot tizimlarini joriy qilish, ularni yuritish va texnik qoʻllab-quvvatlash; Oʻzbekiston Respublikasi va xorijiy davlatlar hududlarida Oʻzbekiston Respublikasi Prezidenti va Hukumat hujjatlariga asosan “Doʻstlik bogʻlari”ni barpo etish; sudda javobgar sifatida toʻlanadigan davlat boji hamda boshqa tadbirlarni oʻtkazish uchun ham sarflanishi mumkin. 5. Jamgʻarma mablagʻlarini boshqarish va taqsimlash Agentlik direktori tomonidan tasdiqlanadigan daromadlar va xarajatlar smetasiga muvofiq amalga oshiriladi. 6. Agentlik direktori: Jamgʻarma mablagʻlarini ushbu Nizomga hamda Jamgʻarmaning daromadlar va xarajatlar smetasiga muvofiq tasarruf etadi va uning mablagʻlaridan belgilangan maqsadlarda foydalanilishi uchun javob beradi; qonunchilik hujjatlarida belgilangan tartibda Jamgʻarma mablagʻlaridan moliyalashtiriladigan tovarlarni (ishlar va xizmatlar) xarid qilish uchun shartnomalarni tuzadi; Jamgʻarma tomonidan moliyalashtirilgan mablagʻlar boʻyicha, shu jumladan, shartnoma shartlariga qoʻshimcha kiritish, toʻldirish, amal qilish muddatini oʻzgartirish (uzaytirish) boʻyicha qarorlarni qabul qiladi; Jamgʻarma daromadlari va xarajatlari hisobi yuritilishini, Jamgʻarma mablagʻlaridan ushbu mablagʻlarni oluvchilar tomonidan belgilangan maqsadlarda foydalanish monitoringini taʼminlaydi; oʻz vakolati doirasida boshqa masalalar yuzasidan qarorlar qabul qiladi. 7. Agentlik har bir yoʻnalish boʻyicha Jamgʻarma mablagʻlari tushumi va harakatining alohida hisobini yuritadi. 8. Agentlik direktori va bosh hisobchisi Jamgʻarmaga kelib tushgan mablagʻlar va ularning sarflanishiga oid buxgalterlik hisobini yuritish, hisobotlarni tayyorlash va taqdim etishni toʻgʻri olib borishga javobgardir. 9. Jamgʻarmaning Oʻzbekiston Respublikasining respublika budjetidan olingan mablagʻlar boʻyicha daromadlar va xarajatlar toʻgʻrisidagi hisobotlarini Oʻzbekiston Respublikasi Iqtisodiyot va moliya vazirligiga choraklik va yillik hisobotlarni belgilangan shakllar va muddatlarda taqdim qilib boradi. 10. Jamgʻarma mablagʻlaridan belgilangan maqsadlarda foydalanishni nazorat qilish vakolatli organlar tomonidan qonunchilik hujjatlariga muvofiq amalga oshiriladi. 11. Jamgʻarma mablagʻlari hisobidan boshqa davlat idora va tashkilotlarining (Agentlik tizimiga kirmaydigan) jamgʻarmalarini hamda xarajatlarini moliyalashtirish taqiqlanadi. 12. Jamgʻarma mablagʻlarining maqsadli ishlatilishi ustidan nazorat Davlat moliyaviy nazorat inspeksiyasi tomonidan amalga oshiriladi. 13. Ushbu Nizom talablarini amalga oshirishda yuzaga keladigan nizolar qonunchilik hujjatlarida belgilangan tartibda hal qilinadi. 14. Ushbu Nizom talablari buzilishida aybdor boʻlgan shaxslar qonunchilik hujjatlariga muvofiq javob beradilar. 1. Ushbu Nizom respublika hududlarida tuman (shahar) hokimliklari zaxirasida boʻsh turgan, shuningdek, fermer xoʻjaliklari va boshqa qishloq xoʻjaligi tashkilotlariga ijara huquqi asosida berilgan qishloq xoʻjaligiga moʻljallangan yer uchastkalarida sanoatlashgan yangi intensiv (sermahsul) bogʻ va tokzorlarni barpo etish tartibini belgilaydi. 2. Ushbu Nizom talablari: tuman (shahar) hokimligi zaxirasida boʻsh turgan qishloq xoʻjaligiga moʻljallangan yer uchastkalariga; fermer xoʻjaliklari yoki boshqa qishloq xoʻjaligi tashkilotlariga ijara huquqi asosida berilgan yer uchastkalaridagi iqtisodiy jihatdan samarasiz, kam hosil beradigan bogʻ va tokzorlar joylashgan yer uchastkalariga, past hosilli paxta va gʻalla hamda boshqa qishloq xoʻjaligi ekinlari ekiladigan, shuningdek, togʻoldi va qir-adirliklardagi yer uchastkalariga tatbiq etiladi. 3. Ushbu Nizomda quyidagi asosiy tushunchalar qoʻllanadi: zaxiradagi yer uchastkasi — tuman (shahar) hokimligi zaxirasida boʻsh turgan hamda tuman (shahar) hokimligi nomiga davlat roʻyxatidan oʻtkazilgan qishloq xoʻjaligiga moʻljallangan yer uchastkasi; ijarachilar — fermer xoʻjaliklari yoki boshqa qishloq xoʻjaligi tashkilotlariga ijara huquqi asosida berilgan qishloq xoʻjaligiga moʻljallangan yer uchastkalaridan foydalanuvchilar; loyihaning texnik-iqtisodiy asoslari (keyingi oʻrinlarda — TIA) — sanoatlashgan yangi intensiv (sermahsul) bogʻ va tokzorlarni barpo etish maqsadida ishlab chiqilgan yer tuzish loyihasi, koʻchatlarni ekish sxemasi va navi, sugʻorish texnologiyasi, shuningdek, loyihani amalga oshirish uchun talab etiladigan mablagʻlar va ularni oʻzlashtirish muddatlari hamda texnik shartlarni asoslab beruvchi loyihaoldi hujjati; sanoatlashgan yangi intensiv (sermahsul) bogʻ va tokzorlar — 10 gektar va undan ortiq yer uchastkasida intensiv (sermahsul) koʻchatlar (pakana va yarimpakana) va payvandtaglardan yetishtirilgan koʻchatlarni zich ekish sxemasida resurs-tejamkor agrotexnologik tadbirlar asosida barpo etilgan hamda suv tejovchi sugʻorish texnologiyalari joriy etilgan mevali bogʻ va tokzorlar; talabgor — tuman (shahar) hokimligi zaxirasida boʻsh turgan yoki fermer xoʻjaliklari va boshqa qishloq xoʻjaligi tashkilotlariga ijara huquqi asosida berilgan yer uchastkalarida sanoatlashgan intensiv (sermahsul) bogʻ va tokzorlarni barpo etish istagini bildirgan yuridik shaxslar; texnik shart (keyingi oʻrinlarda — TSH) — sanoatlashgan intensiv (sermahsul) bogʻ va tokzorlar barpo etishda koʻchat ekish sxemasi, koʻchatni kafolatlangan navi, sugʻorish tizimi va boshqa shartlarni belgilab beruvchi texnik talablar. 4. Sanoatlashgan yangi intensiv (sermahsul) bogʻ va tokzorlarni barpo etish ushbu Nizomga ilovaga muvofiq sxema boʻyicha amalga oshiriladi. 5. Qoraqalpogʻiston Respublikasi Vazirlar Kengashi va viloyat hokimliklari har yili 1-iyunga qadar (zaruratga koʻra yilning boshqa davrlarida) sanoatlashgan yangi intensiv (sermahsul) bogʻ va tokzorlarni barpo etish uchun zaxiradagi yer uchastkalari hududiy manzilli roʻyxatini shakllantirib, tasdiqlangan holda Agentlikka quyidagi maʼlumotlar bilan taqdim etadi: yer uchastkasining xaritasi (koordinatali nuqtalari, chegaradosh yer uchastkalaridan foydalanish turlari koʻrsatilgan vaziyat bilan bogʻliq sxema); yer uchastkasining joylashgan joyi (geografik koordinatalari); yer uchastkasining umumiy maydoni, toifasi va turi (amaldagi holat boʻyicha); boʻsh turgan yer uchastkalari boʻyicha davlat mulki sifatida tuman hokimligi nomiga davlat roʻyxatidan oʻtkazilganligi toʻgʻrisida reyestrdan koʻchirma; yer uchastkasining tuprogʻi toʻgʻrisidagi maʼlumotlar (tipi, tarkibi, sifati va unumdorligi); yer uchastkasining suv bilan taʼminlanganlik darajasi boʻyicha xulosa (yer osti suvlari); yer uchastkasining kadastr raqami, konturlari soni va raqami; hududning besh yillik ob-havo tahlili; yer uchastkasida ekiladigan oʻtmishdosh boʻlgan yoki meva va tok navlari boʻyicha hududiy ilmiy-tadqiqot institutlarining ilmiy tavsiyasi (mavjud boʻlganda). 6. Agentlik har yili 25-iyunga qadar ushbu Nizomning 5-bandiga muvofiq: kiritilgan takliflarni umumlashtiradi, tahlil qiladi va zarur hollarda joyiga chiqqan holda oʻrganadi; kiritilgan takliflarda ushbu Nizomning 5-bandi talablari asosida maʼlumotlar ilova qilinmagan yoki notoʻgʻri maʼlumotlar taqdim etilgan taqdirda, ushbu yer uchastkasini manzilli roʻyxatdan chiqaradi; sanoatlashgan yangi intensiv (sermahsul) bogʻ va tokzorlar barpo etiladigan respublika manzilli roʻyxatini shakllantiradi va kelishish uchun Oʻzbekiston Respublikasi Qishloq xoʻjaligi vazirligi, Suv xoʻjaligi vazirligi, Togʻ-kon sanoati va geologiya vazirligi, Ekologiya, atrof-muhitni muhofaza qilish va iqlim oʻzgarishi vazirligi hamda Iqtisodiyot va moliya vazirligi huzuridagi Kadastr agentligiga yuboradi. 7. Kelishilgan respublika manzilli roʻyxati tasdiqlash uchun har yili 1-iyulga qadar Agentlik tomonidan Vazirlar Mahkamasiga taqdim etiladi. Kelgusi yil uchun hududlarda sanoatlashgan yangi intensiv (sermahsul) bogʻ va tokzorlarning respublika manzilli roʻyxati har yili 20-iyulga qadar Vazirlar Mahkamasi tomonidan tasdiqlanadi. 8. Agentlik har yili 1-avgustga qadar tasdiqlangan respublika manzilli roʻyxatiga kiritilgan yer uchastkalarida hududlarning ixtisoslashuvi hamda tuproq-iqlim sharoitidan kelib chiqib, meva va uzum navlarini inobatga olib, 10 gektar va undan ortiq boʻlgan massivlarga (lotlar) boʻlgan holda sanoatlashgan yangi intensiv bogʻ va tokzorlar loyihalarining TIAni ishlab chiqadi. 9. Talabgorlarni aniqlash uchun sanoatlashgan yangi intensiv (sermahsul) bogʻ va tokzorlar loyihalari (lotlar) toʻgʻrisidagi maʼlumotlar har yili 15-avgustga qadar Agentlik va tuman (shahar) hokimliklarining rasmiy veb-saytlarida eʼlon qilinadi. 10. Talabgorlar har yili 1-sentabrga qadar sanoatlashgan yangi intensiv (sermahsul) bogʻ va tokzorlarni barpo etish boʻyicha elektron yoki yozma ravishda ariza bilan Agentlikka murojaat qiladi. Arizada quyidagi maʼlumotlar ilova qilinadi: tanlangan loyiha yuzasidan biznes-rejasi; talabgorning majburiyatlardan xoli boʻlgan pul mablagʻi toʻgʻrisida maʼlumot; yaroqli qishloq xoʻjaligi va maxsus texnikasi toʻgʻrisida maʼlumot. 11. Talabgorlarning arizalari Agentlik tomonidan 10 ish kuni ichida koʻrib chiqiladi hamda talabgorni tanlash boʻyicha bayonnoma rasmiylashtiriladi. 12. Agentlik 10-sentabrga qadar sanoatlashgan yangi intensiv (sermahsul) bogʻ va tokzorlar loyihalari hamda tanlab olingan talabgorlar toʻgʻrisidagi maʼlumotlarni Oʻzbekiston Respublikasi Qishloq xoʻjaligiga vazirligi (keyingi oʻrinlarda — Vazirlik) kiritadi. 13. Agentlik tomonidan tanlab olingan talabgorlarga zaxiradagi yer uchastkalarini ajratish boʻyicha Hukumat qarori loyihasi Vazirlik tomonidan ishlab chiqiladi va belgilangan tartibda har yili 25-sentabrga qadar Vazirlar Mahkamasiga kiritiladi. 14. Sanoatlashgan yangi intensiv (sermahsul) bogʻ va tokzorlarni barpo etish uchun tanlangan talabgorlarga zaxiradagi yer uchastkalari Oʻzbekiston Respublikasi Yer kodeksining 24-moddasida belgilangan tartibda har yili 10-oktabrga qadar Vazirlar Mahkamasi tomonidan toʻgʻridan-toʻgʻri ijara huquqi bilan ajratib beriladi. Bunda investitsiya loyihasining qiymati 10 million AQSH dollaridan kam boʻlishiga, eng yaxshi taklifni tanlash boʻyicha tanlov oʻtkazilmasligiga, oldindan maxsus hisobvaraqqa pul joylashtirmasdan hamda yer uchastkalarining aniq roʻyxatini yer ijarasi shartnomalarida belgilash sharti bilan yer uchastkalarini realizatsiya qilishga, istisno tariqasida, ruxsat beriladi. 15. Agentlik tomonidan ishlab chiqilgan TIAga muvofiq Agentlik va talabgor oʻrtasida loyihani amalga oshirish boʻyicha shartnoma tuziladi. TIA ishlab chiqilganligi uchun har bir gektar yer maydoniga bazaviy hisoblash miqdorining 50 foizi miqdorida bir martalik toʻlov talabgor tomonidan Agentlik huzuridagi Agrosanoatni rivojlantirish va qoʻllab-quvvatlash davlat maqsadli jamgʻarmasiga (keyingi oʻrinlarda — Jamgʻarma) toʻlanadi. 16. Agentlik va tuman (shahar) hokimliklari har chorak yakunida loyihalarni amalga oshirish yuzasidan monitoring oʻtkazib boradi. 17. Talabgor tomonidan yer uchastkasi ijaraga olingandan boshlab loyihaning TIAda belgilangan sugʻorish tizimlarini joriy etish va yer maydonlarini ekishga tayyorlash, koʻchat ekish ishlari koʻpi bilan 14 oy muddatda toʻliq bajarilmaganda, yer uchastkasining ijara shartnomasi qonunchilik hujjatlarida belgilangan tartibda bekor qilinadi. 18. Ijarachilarning foydalanishida boʻlgan yer uchastkalarida sanoatlashgan yangi intensiv bogʻ va tokzorlarni barpo etish Agentlik tomonidan ishlab chiqiladigan TIA yoki TSHga muvofiq ijarachilar tomonidan amalga oshiriladi. 19. Ijarachilar har yili 1-iyulga qadar (zaruratga koʻra yilning boshqa davrlarida) iqtisodiy jihatdan samarasiz, kam hosil beradigan bogʻ va tokzorlar, past hosilli paxta va gʻalla hamda boshqa qishloq xoʻjaligi ekinlari ekiladigan, shuningdek, togʻ oldi va qir-adirliklardagi yer uchastkalarida sanoatlashgan intensiv (sermahsul) bogʻ va tokzorlarni barpo etish boʻyicha tuman (shahar) hokimliklariga yozma yoki elektron shaklda ariza bilan murojaat qiladi. Arizaga quyidagi hujjatlar ilova qilinadi: ijaraga berilgan yer uchastkasining ixtisosligi (sabzavotchilik, bogʻdorchilik, uzumchilik, chorvachilik, paxtachilik va gʻallachilik hamda boshqalar); yer uchastkasining xaritasi (koordinatali nuqtalari, chegaradosh yer uchastkalaridan foydalanish turlari koʻrsatilgan vaziyat bilan bogʻliq sxema); yer uchastkasining umumiy maydoni, toifasi va turi (amaldagi holat boʻyicha); yer uchastkasiga boʻlgan huquq davlat roʻyxatidan oʻtkazilganligi toʻgʻrisidagi reyestrdan koʻchirma; yer uchastkasining tuprogʻi toʻgʻrisidagi maʼlumotlar (tipi, tarkibi, sifati va unumdorligi); yer uchastkasining suv bilan taʼminlanganlik darajasi boʻyicha xulosa (yer osti suvlari); hududning besh yillik ob-havo tahlili; yer uchastkasida ekiladigan oʻtmishdosh boʻlgan yoki meva va tok navlari boʻyicha hududiy ilmiy-tadqiqot institutlarining ilmiy tavsiyasi (mavjud boʻlganda). 20. Tuman (shahar) hokimliklari kelib tushgan murojaatlarni har yili 20-iyulga qadar (yilning boshqa davrlarida kelib tushgan murojaatlarni 15 kun muddatda) oʻrganib chiqadi va maqullangan takliflarni Agentlikka taqdim etadi. Bunda sanoatlashgan yangi intensiv (sermahsul) bogʻ va tokzorlar barpo etilayotgan yer uchastkalari bogʻdorchilik yoki uzumchilikka ixtisoslashmagan yer uchastkalarida joylashgan taqdirda, ishlab chiqilgan takliflar Qoraqalpogʻiston Respublikasi Vazirlar Kengashi va viloyatlar hokimliklari tomonidan kiritiladi. 21. Kelib tushgan takliflar Agentlikning tuman (shahar) loyiha ofisi tomonidan 10 ish kuni ichida ijarachi ishtirokida joyiga chiqqan holda oʻrganib chiqiladi. 22. Agentlik tomonidan maʼqullangan takliflar boʻyicha: ijarachining oʻz mablagʻlari hisobidan tashkil etiladigan sanoatlashgan yangi intensiv (sermahsul) bogʻ va tokzorlar uchun 5 ish kuni ichida ijarachiga TSH beriladi, TSH ishlab chiqilganligi uchun toʻlov undirilmaydi; Jamgʻarma mablagʻlari hisobidan tashkil etiladigan sanoatlashgan yangi intensiv (sermahsul) bogʻ va tokzorlar uchun TIA ishlab chiqilib, 15 ish kuni ichida ijarachiga taqdim etiladi. TIA uchun toʻlov miqdori ushbu Nizomning 15-bandiga muvofiq belgilanadi. 23. Ijarachilar tomonidan Oʻzbekiston Respublikasi kafolati ostida jalb qilingan xorijiy kreditlar hisobidan maydoni 1 gektar va undan yuqori boʻlgan sanoatlashgan yangi intensiv (sermahsul) bogʻ va tokzorlar barpo etish loyihasi uchun TIA mavjud boʻlganda hamda Agentlik tomonidan ijobiy xulosa berilganda loyihani amalga oshirishga ruxsat etiladi. Bunda ijarachi tomonidan TIAni ishlab chiqish boʻyicha boshqa xoʻjalik yurituvchi subyektlar tanlanishi mumkin. 24. Ijarachi barpo etiladigan sanoatlashgan yangi intensiv (sermahsul) bogʻ va tokzorlarga zamonaviy suv tejovchi texnologiyalarni 14 oy muddatda oʻrnatish majburiyatini oladi. 25. Ijarachi tomonidan sanoatlashgan yangi intensiv (sermahsul) bogʻ va tokzorlarning barpo etilishi va agrotexnik tadbirlarning bajarilishi yuzasidan Agentlik har chorak yakunida monitoring oʻtkazib boradi. 26. Agentlik tomonidan sanoatlashgan yangi intensiv (sermahsul) bogʻ va tokzorlarni “tayyor holda barpo etish” tamoyili asosida barpo etiladigan yer uchastkalari roʻyxati har yili 1-avgustga qadar ushbu Nizomning 7-bandiga muvofiq tasdiqlangan manzilli roʻyxatdan tanlab olinadi. 27. Agentlik har yili 5-avgustga qadar “tayyor holda barpo etish” tamoyili asosida barpo etiladigan yer uchastkalari roʻyxatini Vazirlikka kiritadi. 28. Vazirlik har yili 20-avgustga qadar Agentlikka sanoatlashgan yangi intensiv (sermahsul) bogʻ va tokzorlarni “tayyor holda barpo etish” uchun yer uchastkalarni ijara huquqi asosida ajratish boʻyicha Hukumat qarori loyihasini ishlab chiqadi va belgilangan tartibda Vazirlar Mahkamasiga kiritadi. 29. “Tayyor holda barpo etish” tamoyili asosida sanoatlashgan yangi intensiv (sermahsul) bogʻ va tokzorlar barpo etiladigan yer uchastkalari har yili 1-sentabrga qadar Oʻzbekiston Respublikasining Yer kodeksi 24-moddasida belgilangan tartibda Vazirlar Mahkamasi tomonidan toʻgʻridan-toʻgʻri ijara huquqi bilan Agentlikka ajratib beriladi. 30. Agentlik har yili 10-sentabrga qadar ajratilgan yer uchastkalarida hududlarning ixtisoslashuvi hamda tuproq-iqlim sharoitidan kelib chiqib, meva va uzum navlarini inobatga olib, 10 gektardan kam boʻlmagan va massivlarga (lotlarga) boʻlingan holda “tayyor holda barpo etish” loyiha TIAni ishlab chiqadi. 31. Agentlik ishlab chiqilgan TIAga asosan sanoatlashgan yangi intensiv (sermahsul) bogʻ va tokzorlarni “tayyor holda barpo etish” buyurtmasini amalga oshirish uchun “Agrosanoat innovatorlari” masʼuliyati cheklangan jamiyati (keyingi oʻrinlarda — “Agrosanoat innovatorlari” MCHJ) bilan shartnoma tuzadi. 32. “Agrosanoat innovatorlari” MCHJ tomonidan “tayyor holda barpo etish” loyihalarini amalga oshirish xarajatlari Jamgʻarma mablagʻlari hisobidan yoki qonunchilikda taqiqlanmagan mablagʻlar hisobidan amalga oshiriladi. Agentlik huzuridagi Jamgʻarmadan “tayyor holda barpo etish” uchun ajratilgan mablagʻlar va boʻsh turgan qoldiq mablagʻlari hisobidan “Agrosanoat innovatorlari” MCHJni oldindan moliyalashtiradi. 33. “Agrosanoat innovatorlari” MCHJ tomonidan sanoatlashgan yangi intensiv (sermahsul) bogʻ va tokzorlar TIAga asosan barpo etiladi hamda 3 yil davomida parvarish qilinadi va Agentlikka dalolatnoma bilan topshiriladi. 34. “Tayyor holda barpo etish” tamoyili asosida tashkil etilgan sanoatlashgan yangi intensiv (sermahsul) bogʻ va tokzorlar tashabbuskorlarga bir yoʻla toʻliq miqdorda toʻlash yoki oldindan bogʻ qiymatining 10 foizini toʻlash sharti bilan 7 yil muddatgacha lizing (yoki bank krediti) asosida elektron onlayn-auksion savdolari orqali sotiladi. 35. Elektron onlayn-auksion savdolari Vazirlar Mahkamasining “Elektron onlayn-auksion va tanlovlarni tashkil etish hamda oʻtkazish tartibini takomillashtirish boʻyicha qoʻshimcha chora-tadbirlar toʻgʻrisida” 2022-yil 12-yanvardagi 18-son qarori bilan tasdiqlangan “E-auksion” platformasida elektron onlayn-auksion va tanlovlarni tashkil etish hamda oʻtkazish tartibi toʻgʻrisidagi nizom talablari asosida tashkil etiladi. 36. Qoraqalpogʻiston Respublikasi Vazirlar Kengashi va viloyat hokimliklari har yili 1-fevralga qadar ijara huquqi asosida beriladigan zaxiradagi yer uchastkalari roʻyxatini Agentlikka taqdim etadi. 37. Agentlik har yili 10-fevralga qadar oʻziga toʻgʻridan-toʻgʻri ijara huquqi asosida ajratiladigan yer uchastkalari roʻyxatini Vazirlikka kiritadi. 38. Vazirlik har yili 25-fevralga qadar Agentlikka yer uchastkalarini toʻgʻridan-toʻgʻri ijara huquqi asosida ajratish boʻyicha Hukumat qarori loyihasini ishlab chiqadi va belgilangan tartibda Vazirlar Mahkamasiga kiritadi. 39. Yer uchastkalari Oʻzbekiston Respublikasi Yer kodeksining 24-moddasida belgilangan tartibda har yili 1-aprelga qadar Vazirlar Mahkamasi tomonidan toʻgʻridan-toʻgʻri ijara huquqi bilan Agentlikka ajratib beriladi. 40. Agentlik bir oy muddatda oʻziga toʻgʻridan-toʻgʻri ijara huquqi asosida ajratilgan yer uchastkalarida hududlarning ixtisoslashuvi hamda tuproq-iqlim sharoitidan kelib chiqib, meva va uzum navlarini inobatga olib 10 gektardan kam boʻlmagan va massivlarga (lotlarga) boʻlgan holda, sanoatlashgan yangi intensiv (sermahsul) bogʻ va tokzorlar barpo etish loyihalari TIAni ishlab chiqadi. 41. Agentlikka toʻgʻridan-toʻgʻri ijara huquqi asosida berilgan yer uchastkasida sanoatlashgan yangi intensiv (sermahsul) bogʻ va tokzorlar loyihalarini amalga oshiradigan talabgorlarni aniqlash uchun yer uchastkasi va loyiha toʻgʻrisidagi maʼlumotlarni Agentlik rasmiy veb-saytida eʼlon qiladi. 42. Talabgorlar tomonidan sanoatlashgan yangi intensiv (sermahsul) bogʻ va tokzorlarni barpo etish boʻyicha elektron yoki yozma ravishda Agentlikka ariza bilan murojaat qiladi. 43. Talabgorlarning arizalari Agentlik tomonidan 10 kun muddatda oʻrganib chiqiladi hamda talabgorlarni tanlash boʻyicha bayonnoma rasmiylashtiriladi. 44. Agentlik va talabgor oʻrtasida ishlab chiqilgan TIAga muvofiq loyihani amalga oshirish boʻyicha shartnoma imzolanadi. TIA uchun toʻlov miqdori ushbu Nizomning 15-bandiga muvofiq belgilanadi. 45. Agentlik oʻziga toʻgʻridan-toʻgʻri ijara huquqi bilan ajratilgan yer uchastkalarini sanoatlashgan yangi intensiv (sermahsul) bogʻ va tokzorlar barpo etish uchun talabgorga qayta ijaraga beradi. Bunda yer uchastkasi hamda ushbu yer uchastkasi boʻyicha Agentlikning huquq va majburiyatlari undan foydalanish maqsadini oʻzgartirmagan holda qonunchilikda belgilangan tartibda talabgorga oʻtkaziladi. 46. Agentlik va tuman (shahar) hokimliklari har chorak yakuni bilan loyihalarni amalga oshirish yuzasidan monitoring oʻtkazib boradi. 47. Talabgor tomonidan yer uchastkasi ijaraga olingandan boshlab loyihaning TIAda belgilangan sugʻorish tizimlarini joriy etish va yer maydonlarini ekishga tayyorlash, koʻchat ekish ishlari koʻpi bilan 14 oy muddatda toʻliq bajarilmaganda, yer uchastkasining ijara shartnomasi qonunchilik hujjatlarida belgilangan tartibda bekor qilinadi. 48. Oʻzbekiston Respublikasi Prezidenti va Hukumat topshiriqlariga asosan qoʻshni va hamkor davlatlarda yoki Oʻzbekiston Respublikasi hududida “Doʻstlik bogʻlari” tashkil etilishi mumkin. 49. “Doʻstlik bogʻi”ni tashkil etish Agentlik huzuridagi “Agrosanoat innovatorlari” MCHJ tomonidan amalga oshiriladi. Bunda: “Agrosanoat innovatorlari” MCHJ ustav kapitalini shakllantirish va samarali faoliyat koʻrsatishini taʼminlash, yangi bogʻlarni barpo etish, parvarishlash, saqlash, masʼullar, ishchi-xodimlarning xizmat safarlari va ularning ish haqi hamda boshqa tadbirlar bilan bogʻliq xarajatlar Jamgʻarma mablagʻlari hisobidan moliyalashtirilishiga; yangi bogʻlar barpo etish uchun amalga oshiriladigan xarajatlarni qisqartirish, mablagʻlarni tejash va ulardan samarali foydalanish maqsadida ayrim mahsulotlarni (tovarlar va xizmatlar) xorijiy davlat qonunchiligiga muvofiq xorij hududida xarid qilishga Vazirlar Mahkamasi tomonidan ruxsat beriladi. 50. Tashkil etilgan “Doʻstlik bogʻi” qonunchilik hujjatlariga muvofiq Oʻzbekiston Respublikasiga qoʻshni va hamkor davlatlarga begʻaraz topshirilishi mumkin. 51. Ushbu Nizom talablarini amalga oshirishda yuzaga keladigan nizolar qonunchilik hujjatlarida belgilangan tartibda hal qilinadi. 52. Ushbu Nizom talablari buzilishida aybdor boʻlgan shaxslar qonunchilik hujjatlariga muvofiq javob beradilar. BosqichlarSubyektlarTadbirlarMuddatlarI. Zaxiradagi yer uchastkalarida sanoatlashgan intensiv bogʻ va tokzorlarni barpo etish tartib-taomillari1-bosqichQoraqalpogʻiston Respublikasi Vazirlar Kengashi va viloyat hokimliklari1. Sanoatlashgan intensiv (sermahsul) bogʻ va tokzorlarni barpo etish uchun zaxiradagi yer uchastkalari hududiy manzilli roʻyxatini shakllantiradi va tasdiqlaydi.2. Tasdiqlangan hududiy manzilli roʻyxatni Agrosanoatni rivojlantirish agentligiga (keyingi oʻrinlarda — Agentlik) yuboradi.Har yili 1-iyungacha2-bosqichAgentlik1. Kiritilgan takliflarni umumlashtiradi va joyiga chiqqan holda oʻrganadi.2. Respublika manzilli roʻyxatini kelishish uchun vazirlik va idoralarga yuboradi.Har yili 25-iyungacha3. Kelishilgan respublika manzilli roʻyxatini tasdiqlashga uchun Vazirlar Mahkamasiga taqdim etadi.Har yili 1-iyulgachaVazirlar MahkamasiKelgusi yil uchun hududlarda sanoatlashgan intensiv (sermahsul) bogʻ va tokzorlarning respublika manzilli roʻyxatini tasdiqlaydi.Har yili 20-iyulgachaAgentlik1. Tasdiqlangan manzilli roʻyxatdagi yer uchastkalarida sanoatlashgan yangi intensiv (sermahsul) bogʻ va tokzorlar TIAni ishlab chiqadi.Har yili 1-avgustgacha2. Sanoatlashgan yangi intensiv (sermahsul) bogʻ va tokzorlar toʻgʻrisidagi maʼlumotlarni oʻzining va tuman (shahar) hokimliklari rasmiy veb-saytlarida eʼlon qiladi.Har yili 15-avgustgacha3-bosqichYuridik shaxslar(Talabgorlar)Sanoatlashgan intensiv bogʻ va tokzorlarni barpo etish boʻyicha elektron yoki yozma ravishda ariza bilan Agentlikka murojaat qiladi.Har yili 1-sentabrgacha4-bosqichAgentlik1. Arizalarini koʻrib chiqadi va talabgorni tanlash boʻyicha bayonnoma rasmiylashtiradi.10 ish kuni ichida2. Talabgorlar toʻgʻrisida maʼlumotlarni Qishloq xoʻjaligi vazirligiga kiritadi.Har yili 10-sentabrgacha5-bosqichQishloq xoʻjaligi vazirligiTanlab olingan talabgorlarga zaxiradagi yer uchastkalarini ajratish boʻyicha Hukumat qarori loyihasini ishlab chiqadi va Vazirlar Mahkamasiga kiritadi.Har yili 25-sentabrgachaVazirlar MahkamasiTalabgorlarga zaxiradagi yer uchastkalarini toʻgʻridan-toʻgʻri ijara huquqi bilan ajratib berish boʻyicha tegishli qaror qabul qiladi.Har yili 10-oktabrgacha6-bosqichAgentlik1. TIAga muvofiq talabgor bilan loyihani amalga oshirish uchun shartnoma tuzadi.Talabgorlar taklifiga asosan2. Tuman (shahar) hokimliklari bilan loyihalarni amalga oshirish yuzasidan monitoring oʻtkazib boradi.Har chorak yakunidaII. Fermer xoʻjaliklari yoki boshqa qishloq xoʻjaligi tashkilotlariga ijara huquqi asosida berilgan yer uchastkalarida sanoatlashgan intensiv (sermahsul) bogʻ va tokzorlarni barpo etish tartib-taomili1-bosqichFermer xoʻjaligi yoki boshqa qishloq xoʻjaligi tashkiloti (Ijarachi)Sanoatlashgan intensiv (sermahsul) bogʻ va tokzorlarni barpo etish boʻyicha tuman (shahar) hokimliklariga yozma yoki elektron shaklda ariza bilan murojaat qiladi.Har yili 1-iyulgacha2-bosqichTuman (shahar) hokimliklariMurojaatlarni oʻrganib chiqadi hamda maʼqullangan takliflarni Agentlikka taqdim etadi.Har yili 20-iyulgachaQoraqalpogʻiston Respublikasi Vazirlar Kengashi va viloyatlar hokimliklariYer uchastkalari bogʻdorchilik yoki uzumchilikka ixtisoslashmagan yer uchastkalarida joylashgan taqdirda, ishlab chiqilgan takliflarni Agentlikka taqdim etadi.3-bosqichAgentlikning tuman (shahar) loyiha ofisiIjarachi ishtirokida joyiga chiqqan holda loyiha taklifini oʻrganib chiqadi.10 ish kuniAgentlikSanoatlashgan intensiv (sermahsul) bogʻ va tokzorlar uchun TIA yoki TSH ishlab chiqadi.5 ish kuni ichida4-bosqichIjarachiSanoatlashgan intensiv (sermahsul) bogʻ va tokzorlarni tashkil etadi hamda ushbu maydonlarga zamonaviy suv tejovchi texnologiyalarni joriy etadi.14 oy muddatda5-bosqichAgentlikIjarachi tomonidan sanoatlashgan yangi intensiv (sermahsul) bogʻ va tokzorlarni barpo etilishi va agrotexnik tadbirlarning bajarilishi yuzasidan monitoring oʻtkazib boradi.Har chorak yakunidaIII. Sanoatlashgan intensiv (sermahsul) bogʻ va tokzorlarni “tayyor holda barpo etish” tamoyili asosida tashabbuskorlarga berish tartibi taomili1-bosqichAgentlik1. Agentlik tomonidan “tayyor holda barpo etish” tamoyili asosida barpo etiladigan yer uchastkalari roʻyxati tasdiqlangan manzilli roʻyxatdan tanlab oladi.Har yili 1-avgustgacha2. “Tayyor holda barpo etish” tamoyili asosida barpo etiladigan yer uchastkalari roʻyxatini Qishloq xoʻjaligi vazirligiga kiritadi.Har yili 5-avgustgachaQishloq xoʻjaligi vazirligiTegishli Hukumat qarori loyihasini ishlab chiqadi va belgilangan tartibda Vazirlar Mahkamasiga kiritadi.Har yili 20-avgustgacha2-bosqichVazirlar MahkamasiZaxiradagi yer uchastkalarini toʻgʻridan-toʻgʻri ijara huquqi bilan Agentlikka ajratib berish boʻyicha qaror qabul qiladi.Har yili 1-sentabrgacha3-bosqichAgentlik1. Yer uchastkalarida “tayyor holda barpo etish” loyiha TIAlarini ishlab chiqadi.2. “Tayyor holda barpo etish” buyurtmasini amalga oshirish uchun “Agrosanoat innovatorlari” MCHJ bilan shartnoma tuzadi.Har yili 10-sentabrgacha4-bosqich“Agrosanoat innovatorlari” MCHJ1. “Tayyor holda barpo etish” loyihalarini amalga oshirish xarajatlarini Jamgʻarma yoki boshqa mablagʻlar hisobidan amalga oshiradi.2. Sanoatlashgan yangi intensiv (sermahsul) bogʻ va tokzorlar TIAga asosan barpo etiladi hamda 3 yil davomida parvarish qilinadi va Agentlikka dalolatnoma bilan topshiradi.3 yil davomida5-bosqichAgentlik“Tayyor holda barpo etish” tamoyili asosida tashkil etilgan sanoatlashgan yangi intensiv (sermahsul) bogʻ va tokzorlar tashabbuskorlarga elektron onlayn-auksion savdolari orqali sotiladi.Belgilangan muddatlardaIV. Zaxiradagi yer uchastkalarini Agentlikka ijara huquqi asosida ajratish va ushbu yer uchastkalarini qayta ijaraga berish tartib-taomili1-bosqichQoraqalpogʻiston Respublikasi Vazirlar Kengashi va viloyat hokimliklariIjara huquqi asosida beriladigan zaxiradagi yer uchastkalari roʻyxatini Agentlikka taqdim etadi.Har yili 1-fevralgacha2-bosqichAgentlikIjara huquqi asosida ajratiladigan yer uchastkalari roʻyxatini Qishloq xoʻjaligi vazirligiga kiritadi.Har yili 10-fevralgachaQishloq xoʻjaligi vazirligiAgentlikka yer uchastkalarini toʻgʻridan-toʻgʻri ijara huquqi asosida ajratish boʻyicha Hukumat qarori loyihasini ishlab chiqadi va Vazirlar Mahkamasiga kiritadi.Har yili 25-fevralgacha3-bosqichVazirlar MahkamasiYer uchastkalarini belgilangan tartibda toʻgʻridan-toʻgʻri ijara huquqi bilan Agentlikka ajratib berish boʻyicha qaror qabul qiladi.Har yili 1-aprelgacha4-bosqichAgentlik1. Sanoatlashgan yangi intensiv (sermahsul) bogʻ va tokzorlar loyihalarining TIAni ishlab chiqadi.2. Loyiha toʻgʻrisidagi maʼlumotlarni Agentlik rasmiy veb-saytida eʼlon qiladi.Bir oy muddatda5-bosqichTalabgorSanoatlashgan intensiv (sermahsul) bogʻ va tokzorlarni barpo etish boʻyicha elektron yoki yozma ravishda Agentlikka ariza bilan murojaat qiladi.Belgilangan muddatdaAgentlik1. Talabgorlarning arizalarini oʻrganib chiqadi va bayonnoma rasmiylashtiriladi.2. TIAga muvofiq loyihani amalga oshirish boʻyicha shartnoma imzolanadi.10 ish kuni ichida3. Agentlikka ijaraga ajratilgan yer uchastkalarini sanoatlashgan yangi intensiv (sermahsul) bogʻ va tokzorlar barpo etish uchun talabgorga qayta ijaraga beradi.Talabgorlar taklifiga asosan4. Loyihalarning amalga oshirilishi yuzasidan monitoring oʻtkazib boradi.Har chorak yakunida 1. Ushbu Nizom Oʻzbekiston Respublikasi Qishloq xoʻjaligi vazirligi huzuridagi Agrosanoatni rivojlantirish agentligi (keyingi oʻrinlarda — Agentlik) huzuridagi Agrosanoatni rivojlantirish va qoʻllab-quvvatlash davlat maqsadli jamgʻarmasi (keyingi oʻrinlarda — Jamgʻarma) hisobidan tijorat banklari orqali respublikada yangi bogʻ va uzumzorlarni barpo etish hamda meva va uzum mahsulotlarini zamonaviy saralash, qadoqlash va qayta ishlashni tashkil etish loyihalarini moliyalashtirish uchun kredit ajratish shartlari va tartibini belgilaydi. 2. Ushbu Nizomda quyidagi asosiy tushunchalardan foydalaniladi: loyihalar — yangi bogʻ va uzumzorlarni barpo etish hamda meva va uzum mahsulotlarini zamonaviy saralash, qadoqlash va qayta ishlashni tashkil etish loyihalari; moliyaviy resurslar — Agentlik tomonidan tijorat banklariga loyihalarni moliyalashtirish uchun ajratiladigan mablagʻlar; tijorat banki — Agentlik bilan moliyaviy resurslar joylashtirish boʻyicha bosh kelishuv tuzgan tijorat banki; kredit oluvchi — loyihalarni amalga oshiruvchi tadbirkorlik subyekti. 3. Tijorat banklari Jamgʻarmadan moliyaviy resurslar olish uchun Agentlik bilan qonunchilik hujjatlarida belgilangan tartibda bosh kelishuv tuzadi. Bosh kelishuvni tuzish uchun tijorat banki oʻz boshqaruv organi (boshqaruv aʼzolari, kuzatuv kengashi yoki aksiyadorlik umumiy yigʻilishi) tomonidan tasdiqlangan bosh kelishuv tuzish toʻgʻrisidagi qaror yoki bosh kelishuv tuzish vakolatini beruvchi boshqa hujjatning nusxasini ilova qilgan holda Agentlikka murojaat qiladi. 4. Agentlik tijorat banklarining murojaatlariga asosan Oʻzbekiston Respublikasi Markaziy bankining asosiy stavkasida 7 yil muddatga 3 yil imtiyozli davr bilan moliyaviy resurslarni joylashtiradi. 5. Jamgʻarma tomonidan tijorat banklariga faqatgina loyihalarni moliyalashtirish uchun milliy valyutada moliyaviy resurslar taqdim etiladi. 6. Loyihalarni amalga oshiruvchi tadbirkorlik subyektlariga tijorat banki tomonidan kredit mablagʻlari Oʻzbekiston Respublikasi Markaziy bankining asosiy stavkasidan 4 foizlik punkt yuqori stavkada (shundan tijorat banki marjasi 4 foiz) milliy valyutada 3 yillik imtiyozli davr bilan 7 yil muddatga ajratiladi. Bunda kredit oluvchining loyihasi amalga oshiriladigan yer maydoni boʻyicha Agentlik tomonidan ishlab chiqilgan loyihaning texnik-iqtisodiy asosi (keyingi oʻrinlarda — TIA) va unda belgilangan muddatlar kredit portfeliga ilova qilinishi shart. Kredit mablagʻlari kredit oluvchiga: birinchi bosqichda — yer maydonini ekishga tayyorlash uchun imtiyozli kreditning 10 foizigacha miqdorda; ikkinchi bosqichda — koʻchat sotib olish va ekish xarajatlariga imtiyozli kreditning 40 foizigacha miqdorda; uchinchi bosqichda — sugʻorish tizimlarini oʻrnatish xarajatlariga imtiyozli kreditning 30 foizigacha miqdorda; toʻrtinchi bosqichda — bogʻ hosilga kirgunga qadar 3 yil parvarishlash xarajatlariga imtiyozli kreditning 20 foizi miqdorida ajratiladi. Bunda yangi bogʻ va uzumzorlarni barpo etish hamda meva va uzum mahsulotlarini zamonaviy saralash, qadoqlash va qayta ishlashni tashkil etish boʻyicha loyihaning TIAda koʻzda tutilgan yer maydoniga mutanosib ravishda, ammo 1 gektarga koʻpi bilan bazaviy hisoblash miqdorining 500 baravaridan oshmagan miqdorda imtiyozli kreditlar ajratiladi. 7. Loyihalar uchun moliyaviy resurslar olish boʻyicha kredit oluvchi tomonidan taqdim etilgan buyurtmanomalarini tijorat banklari tomonidan koʻrib chiqish, ushbu Nizomga ilovada keltirilgan sxemaga muvofiq amalga oshiriladi. 8. Kredit oluvchi kredit mablagʻlarini olish uchun tijorat banklariga loyihalar TIA va hujjatlarini arizasiga ilova qilgan holda elektron yoki yozma ravishda murojaat qiladi. Tijorat banklari ariza va unga ilova qilingan TIA hamda hujjatlarni qabul qiladi va ularni oʻrganib chiqadi. Kredit ajratish yoki rad qilish boʻyicha besh ish kuni ichida qaror qabul qiladi. 9. Tijorat banki moliyaviy resurslar olish uchun Agentlikka buyurtmanoma va talabgorlar reyestrini bir ish kuni ichida yuboradi. Buyurtmanoma toʻgʻridan-toʻgʻri, pochta aloqa xizmati orqali yoki elektron shaklda axborot tizimlari, shu jumladan, Tashqi iqtisodiy maʼlumotlar portali orqali tijorat bankining masʼul rahbari imzosi (elektron raqamli imzosi) bilan tasdiqlangan holatda kiritiladi. Taqdim etilgan buyurtmanomadagi maʼlumotlarning haqqoniyligiga tijorat banki javobgar hisoblanadi. 10. Agentlik buyurtmanoma va talabgorlar reyestri kelib tushgan kundan boshlab ikki ish kunida ulardagi maʼlumotlarni tekshiradi. Maʼlumotlar toʻgʻri boʻlgan taqdirda hamda Jamgʻarmada mablagʻlar qoldigʻi mavjudligidan kelib chiqib, tegishli moliyaviy resurslarni tijorat bankining alohida ochilgan maxsus hisobvaragʻiga oʻtkazib beradi. Tijorat banklarining buyurtmanomasini koʻrib chiqish natijalari yuzasidan nomuvofiqliklar aniqlanganda Agentlik tomonidan tijorat bankiga moliyaviy resurslarni ajratishni rad etish boʻyicha bildirishnoma beriladi. 11. Agentlik tomonidan tijorat bankiga moliyaviy resurslar taqdim etilishini rad etish uchun quyidagilar asos boʻladi: buyurtmanoma va talabgorlar reyestridagi maʼlumotlar oʻzaro muvofiq kelmasligi; moliyaviy resurslar hisobidan moliyalashtirish koʻzda tutilgan tashkilot tugatish bosqichida yoki ularga nisbatan bankrotlik tartiboti qoʻzgʻatilgan holatda. Boshqa holatlarda moliyaviy resurslar taqdim etilishini rad etishga yoʻl qoʻyilmaydi. 12. Tijorat banki buyurtmanoma boʻyicha rad etish toʻgʻrisida bildirishnoma olganda rad etish asoslari boʻyicha koʻrsatilgan kamchiliklarni bartaraf etgan holda moliyaviy resurslar olish uchun Agentlikka qayta buyurtmanoma taqdim etishga haqli. 13. Tijorat banki Agentlik tomonidan moliyaviy resurslarni maxsus hisobvaragʻiga oʻtkazib bergan kundan boshlab uch ish kunida kredit oluvchilarning hujjatlarini rasmiylashtiradi. 14. Tijorat banki tomonidan kredit oluvchilar hujjatlari rasmiylashtirilganidan soʻng, tijorat banki ikki ish kuni ichida moliyaviy resurslarni kredit oluvchi nomiga ochiladigan 23210 hisobvaragʻi oʻtkazib beradi. Tijorat banki kredit oluvchining 23210 hisobvaragʻiga ajratilgan moliyaviy resurslarni ushbu Nizomning 6-bandi talablari asosida moliyalashtiradi. 15. Agentlikdan kelib tushgan mablagʻlar hisobidan ajratiladigan kredit mablagʻlaridan foydalanish uchun tijorat banklari tomonidan kredit oluvchilarga 23210 hisobvaragʻi ochiladi. 16. Tijorat banki 23210 hisobvaragʻiga kelib tushgan mablagʻlarni moliyalashtirish turlaridan foydalanish boʻyicha imzolangan shartnomaga muvofiq bir bank ish kunidan kechikmasdan tovar (ish, xizmat) yetkazib beruvchi tashkilotning tegishli bank hisobvaragʻiga oʻtkazib berilishini taʼminlaydi va buni tasdiqlovchi bank hujjatlarini Agentlikka taqdim etadi. 17. Tijorat banki tomonidan 23210 hisobvaragʻiga Agentlikdan kelib tushgan mablagʻlardan buyurtmanomada koʻrsatilganidan boshqa maqsadlarda foydalanish taqiqlanadi. 18. Moliyaviy resurslarni belgilangan muddatlarda Jamgʻarmaga qaytarilishi boʻyicha javobgarlik tijorat banki zimmasiga yuklatiladi. 19. 23210 hisobvaragʻiga tushgan mablagʻlar hisobidan, birinchi navbatda, Jamgʻarmadan kelib tushgan mablagʻlar hisobidan olingan kreditlarning foiz toʻlovlari va asosiy qarz toʻlovlari soʻndiriladi. 20. Jamgʻarmadan kelib tushgan mablagʻlar hisobidan olingan kreditlar va unga hisoblangan foiz toʻlovlari toʻliq soʻndirilgandan soʻng tijorat banki 23210 hisobvaragʻida qolgan mablagʻlarni kredit oluvchining asosiy talab qilib olinguncha saqlanadigan depozit hisobvaragʻiga memorial order bilan oʻtkazadi. Kredit oluvchi ushbu mablagʻlardan qoʻshilgan qiymat soligʻidan hosil boʻlgan qarzdorlikni toʻliq soʻndirgandan soʻng erkin foydalanishi mumkin. 21. Moliyaviy resurslardan foydalanayotgan tashkilotlar ushbu Nizomda belgilangan moliyalashtirish turlari boʻyicha olgan mablagʻlarini oʻz muddatida qaytara olmagan holatlarda, moliyaviy resurslarni belgilangan muddatlarda Jamgʻarma hisobvaragʻiga qaytarilishi boʻyicha javobgarlik tijorat banki zimmasiga yuklatiladi. 22. Kredit hisobvaragʻidan toʻlovlar kredit oluvchining toʻlov topshiriqnomalari va elektron toʻlov vositalari asosida amalga oshiriladi. Toʻlovlar tovar va xizmatlar xaridi boʻyicha rasmiylashtirilgan elektron hisobvaraq-fakturalar mavjud boʻlgandagina amalga oshiriladi. Bunda xarid qilingan tovar va xizmatlar qaytarilganda, qaytariladigan mablagʻlar toʻlov amalga oshirilgan hisobvaraqlarga qaytariladi. 23. Jamgʻarma mablagʻlari aylanadigan hisobvaraqlarga inkasso topshiriqnomalari qoʻyilishiga, shuningdek, ularni undirib olish va taqiq qoʻyishga qonunchilik hujjatlariga muvofiq yoʻl qoʻyilmaydi. 24. Kredit oluvchi tomonidan Jamgʻarma mablagʻlari hisobidan olingan kredit va unga hisoblangan foiz toʻlovlari muddatidan oldin soʻndirilishi mumkin. 25. Kreditni qaytarish muddati kelganda va uni soʻndirish uchun kredit oluvchining mablagʻi yetarli boʻlmaganda, tijorat banki kreditni soʻndirishni quyidagi taʼminot turlariga qaratadi va soʻndirish choralarini koʻradi: sugʻurta polisi asosida sugʻurta tashkilotlariga sugʻurta hodisasi roʻy berganligi toʻgʻrisida murojaat qiladi; kredit oluvchining mol-mulklariga (qonunchilik hujjatlariga muvofiq undiruvga qaratilmaydigan mol-mulklar bundan mustasno); qonunchilik hujjatlarida nazarda tutilgan kafillik yoki boshqa taʼminot turlariga qaratadi. 26. Tijorat banklari olgan moliyaviy resurslarining harakati boʻyicha monitoring yuritadi hamda har oyning oʻn oltinchi sanasigacha ushbu maʼlumotlarni axborot tizimlari orqali Agentlikka taqdim etib boradi. 27. Agentlik va tijorat banklari oʻrtasidagi nizolar sud tartibida hal etiladi. 28. Ushbu Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javob beradi. BosqichlarSubyektlarTadbirlarBajarish muddatlari1-bosqichKredit oluvchiTalabgor tijorat banklariga Agentlik tomonidan berilgan loyihalar TIAsi va hujjatlarini arizasiga ilova qilgan holda kredit ajratishni soʻrab elektron yoki yozma ravishda murojaat qiladi.Yil davomida2-bosqichTijorat bankiTijorat banklari ariza va unga ilova qilingan TIA hamda hujjatlarni qabul qiladi va ularni oʻrganib chiqadi. Kredit ajratish yoki rad qilish boʻyicha qaror qabul qiladi.5 ish kuni ichida3-bosqichTijorat bankiTijorat banki moliyaviy resurslar olish uchun Agentlikka buyurtmanoma va talabgorlar reyestrini yuboradi.1 ish kuni ichida4-bosqichAgentlikBuyurtmanoma va talabgorlar reyestri kelib tushgan kundan boshlab ulardagi maʼlumotlarni tekshiradi. Maʼlumotlar toʻgʻri boʻlgan taqdirda hamda Jamgʻarmada mablagʻlar qoldigʻi mavjudligidan kelib chiqib, tegishli moliyaviy resurslarni tijorat bankining alohida ochilgan maxsus hisobvaragʻiga oʻtkazib beradi.Tijorat banklarining buyurtmanomasini koʻrib chiqish natijalari yuzasidan nomuvofiqliklar aniqlanganda Agentlik tomonidan tijorat bankiga moliyaviy resurslarni ajratishni rad etish boʻyicha bildirishnoma beriladi.2 ish kuni ichida5-bosqichTijorat bankiTijorat banki Agentlik tomonidan moliyaviy resurslarni maxsus hisobvaragʻiga oʻtkazib berilgan kundan boshlab kredit oluvchilarning hujjatlarini rasmiylashtiradi.3 ish kuni ichida6-bosqichTijorat bankiKredit oluvchilar hujjatlari rasmiylashtirilganidan soʻng tijorat banki moliyaviy resurslarni kredit oluvchi nomiga ochiladigan 23210 hisobvaragʻi oʻtkazib beradi.Tijorat banki kredit oluvchining 23210 hisobvaragʻiga ajratilgan moliyaviy resurslarni ushbu Nizomning 6-bandi talablari asosida moliyalashtiradi.2 ish kuni ichida 1. Ushbu Nizom iqtisodiy jihatdan samarasiz, kam hosil beradigan bogʻ va tokzorlarni yaroqsiz deb topish, shuningdek, ularning oʻrnida intensiv bogʻ va tokzorlar barpo qilish yoki ularni haydaladigan yerlar toifasiga oʻtkazish tartibini belgilaydi. 2. Ushbu Nizom talablari bogʻ yoki tokzori mavjud boʻlgan qishloq xoʻjaligi subyektlariga nisbatan tatbiq etiladi (dehqon xoʻjaliklari bundan mustasno). 3. Ushbu Nizomda quyidagi asosiy tushunchalar qoʻllanadi: aprobatsiya — hosilga kirgan mevali bogʻ va tokzorlarning hosilini oldindan aniqlash; intensiv (sermahsul) bogʻ va tokzorlar — intensiv (sermahsul) koʻchatlar (pakana va yarimpakana) hamda payvandtaglardan yetishtirilgan koʻchatlarni zich ekish sxemasida resurs-tejamkor agrotexnologik tadbirlarni amalga oshirish asosida tashkil etilgan va suv tejovchi sugʻorish texnologiyalari joriy etilgan 10 gektardan kichik boʻlgan mevali bogʻ; iqtisodiy jihatdan samarasiz bogʻ va tokzor — soʻnggi 3 yilda har yili olingan daromadi sarflangan xarajatlarni qoplamaydigan va koʻchat soni umumiy bogʻ maydoniga nisbatan 70 foizdan kam boʻlganlar; kam hosil beradigan bogʻ va tokzorlar — ekilgan navlar hosildorligi ularning ilmiy asoslangan hosildorlik koʻrsatkichidan past boʻlgan bogʻ yoki tokzorlar maydoni; komissiya — iqtisodiy jihatdan samarasiz, kam hosil beradigan bogʻ va tokzorlarni yaroqsiz deb topish hamda ular oʻrnida intensiv (sermahsul) bogʻ va tokzorlar barpo etish yoki haydaladigan yerlar toifasiga oʻtkazish toʻgʻrisida xulosa beruvchi tuman (shahar) komissiyasi; yaroqsiz bogʻ va tokzorlar — maʼlum bir maydon belgilanib, iqtisodiy jihatdan samarasiz, kam hosil beradigan bogʻ va tokzorlar deb hisoblangan, koʻchat soni kam boʻlgan, kuchli shikastlangan, standart talablariga javob bermaydigan daraxtlar, kasallik va zararkunandalar bilan kuchli zararlangan, tuproq-iqlim sharoitiga, ekish sxemasiga mos boʻlmagan bogʻ va tokzorlar. 4. Mevali bogʻ va tokzorlarda hosil pishib yetilib, uni terib olishdan 15 — 20 kun oldin aprobatsiya oʻtkaziladi, bunda daraxtning bitta ona shoxidagi mevalar soni sanaladi va daraxtdagi barcha ona shoxlar hisoblanib, unga koʻpaytiriladi, 1 gektardan har joydan jami 10 tup daraxt ajratib olinadi va shu usulda oʻrganilib, olinadigan hosil oldindan aniqlanadi. Hosilni aniqlash uchun quyidagi formuladan foydalaniladi: A × B=S,1000 bunda: A — daraxtdan terib olingan oʻrtacha hosil (kg); B — daraxtlar soni; S — hosil (tonna). 5. Qishloq xoʻjaligi subyektlarining iqtisodiy jihatdan samarasiz, kam hosil beradigan bogʻ va tokzorlarini yaroqsiz deb topish, ularning oʻrnida intensiv bogʻ va tokzorlar barpo etish yoki haydaladigan yerlar toifasiga oʻtkazish maqsadida tuman (shahar) hokimliklari Oʻzbekiston Respublikasi Qishloq xoʻjaligi vazirligi huzuridagi Agrosanoatni rivojlantirish agentligi (keyingi oʻrinda — Agentlik) bilan kelishilgan holda har yili 1-mayga qadar komissiya tarkibini shakllantiradi. Komissiya tarkibiga tuman (shahar) hokimining qishloq va suv xoʻjaligi masalalari boʻyicha oʻrinbosari (komissiya raisi), tuman (shahar) kadastr, qishloq hoʻjaligi, suv xoʻjaligi boʻlimlarining vakillari hamda zaruratga koʻra boshqa shaxslar kiritiladi. Agentlikning tuman (shahar) loyiha ofisi xodimi komissiya kotibi hisoblanadi. 6. Komissiya yaroqsiz deb topiladigan iqtisodiy jihatdan samarasiz va kam hosil beradigan bogʻ yoki tokzorlarni, ularning oʻrnida barpo etiladigan intensiv (sermahsul) bogʻ va tokzorlar yoki haydaladigan yerlar toifasiga oʻtkaziladigan yerlarni aniqlash maqsadida quyidagilarni amalga oshiradi: mavjud bogʻ yoki tokzorning yer maydonlari boʻyicha tuman (shahar) hokimining qarori, mavjud mevali daraxt yoki tok koʻchatlari holatini oʻrganadi va hosilni aprobatsiyadan oʻtkazadi; mevali daraxt yoki tok koʻchatlarining tavsiya etilgan (tavsiya mavjud boʻlsa) tuproq-iqlim sharoitga mosligini, koʻchat turi, navi va yoshi, mavjud koʻchat soni, shundan yaroqsiz koʻchat sonining miqdorini tahlil qiladi hamda yer egasining talabiga koʻra mevali bogʻ va tokzorlarni aprobatsiyadan oʻtkazadi; yer ijara shartnomasiga koʻra mavjud bogʻ yoki tokzorning har bir konturda joylashganligini tahlil qiladi; soʻnggi 3 yillikda meva va uzum mahsulotlari yetishtirish hajmi, qayta ishlashga yoki eksportga chiqarilishini tahlil qiladi; bogʻ va tokzorlarning suv bilan taʼminlanganlik darajasini tahlil qiladi; bogʻ va tokzorlarning kasallanganligi, kasallik va zararkunandalarga qarshi ishlov berilganligini tahlil qiladi. 7. Mavjud mevali bogʻ va tokzorlar har yili 5-mayga qadar Agentlikning tuman loyiha ofisi tomonidan xatlovdan oʻtkaziladi. Xatlov natijasiga koʻra bogʻ va tokzorlari mavjud qishloq xoʻjaligi subyektlari roʻyxati shakllantiriladi. 8. Komissiya tomonidan ushbu Nizomning 6-bandiga asosan har yili 1-oktabrga qadar mevali bogʻ va tokzorlari mavjud qishloq xoʻjaligi subyektlari roʻyxatida keltirilgan bogʻ va tokzorlarning holati oʻrganiladi. Oʻrganish natijalari boʻyicha uch nusxada dalolatnoma tuziladi va ushbu dalolatnomalar komissiya aʼzolari va qishloq xoʻjaligi subyekti tomonidan imzolanadi. Qishloq xoʻjaligi subyektlari tomonidan mevali bogʻ va tokzorlarni parvarishlash jarayonida yoʻl qoʻyilgan xato va kamchiliklarni tasdiqlovchi zarur hujjatlar dalolatnomaga ilova qilinadi. Dalolatnomaning bir nusxasi qishloq xoʻjaligi subyektida, ikkinchi nusxasi komissiya kotibida, uchinchi nusxasi tuman (shahar) qishloq xoʻjaligi boʻlimida saqlanadi. 9. Oʻrganish natijasida iqtisodiy jihatdan samarasiz, kam hosil beradigan bogʻ va tokzorlar yuzasidan tuzilgan dalolatnoma asosida komissiya tomonidan iqtisodiy jihatdan samarasiz, kam hosilli bogʻ va tokzorlarni yaroqsiz deb topish, ular oʻrnida intensiv (sermahsul) bogʻ va tokzor barpo etish yoki haydaladigan yerlar toifasiga oʻtkazish toʻgʻrisida xulosa (keyingi oʻrinlarda — xulosa) tayyorlanadi. 10. Tayyorlangan xulosa komissiya kotibi tomonidan har oy yakuni boʻyicha keyingi oyning 5-sanasiga qadar tuman (shahar) hokimligi, Agentlik va tegishli qishloq xoʻjaligi subyektiga taqdim etib boriladi. 11. Yaroqsiz deb topilgan bogʻ va tokzorlar oʻrnida intensiv (sermahsul) bogʻ va tokzor barpo etish toʻgʻrisida xulosa berilgan taqdirda, Agentlik xulosa taqdim etilgan kundan boshlab 10 kun muddatda qishloq xoʻjaligi subyektiga belgilangan tartibda intensiv bogʻ va tokzorlarni barpo etish boʻyicha ogohlantirish xatini yuboradi. Bunda xulosa berilgan sanadan boshlab 12 oy davomida intensiv (sermahsul) bogʻ va tokzorlar barpo etilmagan taqdirda ushbu bogʻ va tokzorlar joylashgan maydonlar uchun yer soligʻi 3 baravarga oshiriladi. Yaroqsiz deb topilgan bogʻ va tokzorlar joylashgan yer uchastkasini haydaladigan yerlar toifasiga oʻtkazish toʻgʻrisida xulosa berilgan taqdirda, tuman (shahar) hokimligi yer uchastkasini haydaladigan yerlar toifasiga oʻtkazish choralarini koʻradi. 12. Agentlik yaroqsiz deb topilgan bogʻ va tokzorlar toʻgʻrisidagi maʼlumotlarni soliq toʻlovchilar kesimida Oʻzbekiston Respublikasi Soliq qoʻmitasiga tegishli axborot tizimlari orqali taqdim etib boradi. 13. Yaroqsiz bogʻ va tokzorlarni buzish hamda dalani daraxt qoldiqlaridan tozalash ishlari bilan bogʻliq xarajatlar tegishli qishloq xoʻjaligi subyekti mablagʻlari hisobidan amalga oshiriladi. 14. Yaroqsiz bogʻ va tokzorlar oʻrnida intensiv (sermahsul) bogʻ va tokzorlar barpo etish boʻyicha yuzaga keladigan nizolar qonunchilik hujjatlarida belgilangan tartibda hal etiladi. 15. Ushbu Nizom talablari buzilishida aybdor boʻlgan shaxslar qonunchilik hujjatlariga muvofiq javob beradilar. 1. Vazirlar Mahkamasining 2019-yil 9-iyuldagi 571-son qarori bilan tasdiqlangan Oʻzbekiston Respublikasi Qishloq xoʻjaligi vazirligi toʻgʻrisidagi nizom 9-bandining sakkizinchi xatboshisidagi “Qishloq xoʻjaligida xizmatlar koʻrsatish agentligi” soʻzlari “Agrosanoatni rivojlantirish agentligi” soʻzlari bilan almashtirilsin. 2. Vazirlar Mahkamasining “Oilaviy tadbirkorlikni qoʻllab-quvvatlash dasturlari doirasida bogʻdorchilik, uzumchilik va issiqxona xoʻjaligini rivojlantirish chora-tadbirlari toʻgʻrisida” 2020-yil 30-yanvardagi 52-son qarorida: a) 1-banddagi “Qishloq xoʻjaligida xizmatlar koʻrsatish agentligi” soʻzlari “Agrosanoatni rivojlantirish agentligi” soʻzlari bilan almashtirilsin; b) 4-bandning “v” kichik bandi uchinchi xatboshisi quyidagi tahrirda bayon etilsin: “Oʻzbekiston Respublikasi Qishloq xoʻjaligi vazirligi huzuridagi Agrosanoatni rivojlantirish agentligining Agrosanoatni rivojlantirish va qoʻllab-quvvatlash davlat maqsadli jamgʻarmasi mablagʻlari”; v) ilovada: 3-band quyidagi tahrirda bayon etilsin: “3. Intensiv bogʻ va tokzorlar barpo etish, issiqxonalar qurish ishlari Oʻzbekiston Respublikasi Qishloq xoʻjaligi vazirligi huzuridagi Agrosanoatni rivojlantirish agentligi va Oʻzbekiston fermerlari kengashi huzuridagi Fermer xoʻjaliklarini qoʻllab-quvvatlash jamgʻarmasi bilan kelishgan holda boshqa tashkilotlar tomonidan amalga oshiriladi”; 5-bandning uchinchi xatboshisi quyidagi tahrirda bayon etilsin: “Oʻzbekiston Respublikasi Qishloq xoʻjaligi vazirligi huzuridagi Agrosanoatni rivojlantirish agentligining Agrosanoatni rivojlantirish va qoʻllab-quvvatlash davlat maqsadli jamgʻarmasi mablagʻlari”; 7-bandning uchinchi xatboshisidagi “Qishloq xoʻjaligida xizmatlar koʻrsatish agentligiga” soʻzlari “Agrosanoatni rivojlantirish agentligiga” soʻzlari bilan almashtirilsin; 14-bandning ikkinchi xatboshisidagi “Qishloq xoʻjaligida xizmatlar koʻrsatish agentligining Bogʻdorchilik va issiqxona xoʻjaligini rivojlantirish jamgʻarmasi” soʻzlari “Agrosanoatni rivojlantirish agentligining Agrosanoatni rivojlantirish va qoʻllab-quvvatlash davlat maqsadli jamgʻarmasi” soʻzlari bilan almashtirilsin; 1-ilovada: 2 va 4-bosqichlarning “Tadbirlar” ustunidagi “Bogʻdorchilik va issiqxona xoʻjaligini rivojlantirish agentligiga, Uzumchilik va vinochilikni rivojlantirish agentligiga” soʻzlari “Agrosanoatni rivojlantirish agentligiga” soʻzlari bilan almashtirilsin; 3, 5 va 6-bosqichlarning “Subyektlar” ustunidagi “Bogʻdorchilik va issiqxona xoʻjaligini rivojlantirish agentligi, Uzumchilik va vinochilikni rivojlantirish agentligi” soʻzlari “Agrosanoatni rivojlantirish agentligi” soʻzlari bilan almashtirilsin. 3. Vazirlar Mahkamasining “Ichki isteʼmol bozorini asosiy turdagi oziq-ovqat mahsulotlari bilan kafolatli taʼminlashga doir qoʻshimcha chora-tadbirlar toʻgʻrisida” 2021-yil 15-martdagi 135-son qarori 4-bandining toʻrtinchi xatboshisidan “Bogʻdorchilik va issiqxona xoʻjaligini rivojlantirish agentligi,” va “84 ming gektar hamda yangi bogʻ-tokzorlarning qator oralariga 3 ming gektar, jami” soʻzlari chiqarib tashlansin. 4. Vazirlar Mahkamasining 2021-yil 28-avgustdagi 548-son qarori bilan tasdiqlangan Hokimning qishloq va suv xoʻjaligi masalalari boʻyicha oʻrinbosarining funksional vazifalari namunaviy nizomning 9-bandi “v” kichik bandida: ikkinchi xatboshi quyidagi tahrirda bayon etilsin: “Oʻzbekiston Respublikasi Qishloq xoʻjaligi vazirligi huzuridagi Agrosanoatni rivojlantirish agentligi bilan birgalikda hududlarning tuproq-iqlim sharoitlariga mos boʻlgan intensiv bogʻlar va uzumzorlar barpo etish hamda issiqxona xoʻjaliklari tashkil etish boʻyicha kompleks dasturlarni ishlab chiqadi va amalga oshiradi”; uchinchi xatboshi chiqarib tashlansin. 5. Vazirlar Mahkamasining “Muqobil energiya orqali ishlaydigan isitish tizimini joriy etgan limon yetishtiruvchilarni, shuningdek, yangi limonzorlarni barpo etish va koʻchatlar xarid qilishni moliyaviy jihatdan qoʻllab-quvvatlash chora-tadbirlari toʻgʻrisida” 2022-yil 17-yanvardagi 24-son qarorida: a) 1-bandning “a” kichik bandida: ikkinchi xatboshidagi “Bogʻdorchilik va issiqxona xoʻjaligini rivojlantirish agentligining (keyingi oʻrinlarda — Agentlik) Bogʻdorchilik va issiqxona xoʻjaligini rivojlantirish jamgʻarmasi” soʻzlari “Agrosanoatni rivojlantirish agentligining (keyingi oʻrinlarda — Agentlik) Agrosanoatni rivojlantirish va qoʻllab-quvvatlash davlat maqsadli jamgʻarmasi” soʻzlari bilan almashtirilsin; uchinchi xatboshidan “Jamgʻarma kengashining qishloq xoʻjaligi tashkilotlari —” soʻzlari chiqarib tashlansin; b) 4-band oʻz kuchini yoʻqotgan deb hisoblansin. v) 1-ilovada: 1-banddagi “Bogʻdorchilik va issiqxona xoʻjaligini rivojlantirish agentligi qoshidagi Bogʻdorchilik va issiqxona xoʻjaligini rivojlantirish jamgʻarmasi” soʻzlari “Agrosanoatni rivojlantirish agentligining Agrosanoatni rivojlantirish va qoʻllab-quvvatlash davlat maqsadli jamgʻarmasi” soʻzlari bilan almashtirilsin; 8-bandning beshinchi va oltinchi xatboshilari chiqarib tashlansin; 9 va 11-bandlar oʻz kuchini yoʻqotgan deb hisoblansin; 10-bandning yettinchi xatboshisidagi “Jamgʻarma kengashi qaroridan” soʻzlari “Subsidiya ajratilishi rad etilishidan” soʻzlari bilan almashtirilsin; 12-bandda: birinchi xatboshi chiqarib tashlansin; ikkinchi va uchinchi xatboshilar tegishlicha birinchi va ikkinchi xatboshilar deb hisoblansin; 20-bandning uchinchi xatboshisidan “; 3-yilda — 60 foiz; 4-yilda — 40 foiz; 5-yilda — 20 foiz” soʻzlari chiqarib tashlansin; 1-ilovada: 4-bosqichda: “Subyektlar” ustunidagi “Bogʻdorchilik va issiqxona xoʻjaligini rivojlantirish agentligi” soʻzlari “Agrosanoatni rivojlantirish agentligi” soʻzlari bilan almashtirilsin; “Tadbirlar” ustunining 1 va 2-bandlar quyidagi tahrirda bayon etilsin: “1. Taqdim etilgan hujjatlarni oʻrganib chiqadi. 2. Talabgorlarga subsidiya ajratish maqsadida shartnoma imzolaydi va talabgorlarning arizasida koʻrsatilgan asosiy bank hisobvaragʻiga mablagʻlarni oʻtkazadi”; “Muddatlari” ustunidan “Kengash qarori qabul qilingan kundan boshlab” soʻzlari chiqarib tashlansin; 5 va 6-bosqichlarning “Subyektlar” ustunidagi “Bogʻdorchilik va issiqxona xoʻjaligini rivojlantirish agentligi” soʻzlari “Agrosanoatni rivojlantirish agentligi” soʻzlari bilan almashtirilsin; g) 2-ilovada: 5-band quyidagi tahrirda bayon etilsin: “5. Subsidiya loyiha tashabbuskorlariga Oʻzbekiston Respublikasi Qishloq xoʻjaligi vazirligi huzuridagi Agrosanoatni rivojlantirish agentligining Agrosanoatni rivojlantirish va qoʻllab-quvvatlash davlat maqsadli jamgʻarmasi tomonidan ajratiladi”; 8-bandning birinchi xatboshisidagi “Bogʻdorchilik va issiqxona xoʻjaligini rivojlantirish agentligiga” soʻzlari “Agrosanoatni rivojlantirish agentligiga” soʻzlari bilan almashtirilsin; 9-bandning oltinchi xatboshisi chiqarib tashlansin; 10-bandning birinchi xatboshisidagi “Kengash Agentlik tomonidan” soʻzlari “Agentlik” soʻzi bilan almashtirilsin; 11-band oʻz kuchini yoʻqotgan deb hisoblansin; 12-bandda: ikkinchi xatboshi chiqarib tashlansin; uchinchi va toʻrtinchi xatboshilar tegishlicha ikkinchi va uchinchi xatboshilar deb hisoblansin; ikkinchi xatboshidan “Kengash tomonidan” soʻzlari chiqarib tashlansin; 13-banddagi “Agentlik qoshidagi Bogʻdorchilik va issiqxona xoʻjaligini rivojlantirish jamgʻarmasi” soʻzlari “Agentlikning Agrosanoatni rivojlantirish va qoʻllab-quvvatlash davlat maqsadli jamgʻarmasi” soʻzlari bilan almashtirilsin; 1-ilovada: nomidagi “Bogʻdorchilik va issiqxona xoʻjaligini rivojlantirish agentligi qoshidagi Bogʻdorchilik va issiqxona xoʻjaligini rivojlantirish jamgʻarmasi” soʻzlari “Agrosanoatni rivojlantirish agentligining Agrosanoatni rivojlantirish va qoʻllab-quvvatlash davlat maqsadli jamgʻarmasi” soʻzlari bilan almashtirilsin; 1-bosqich “Chora-tadbirlar” ustunining 2-bandidagi “Bogʻdorchilik va issiqxona xoʻjaligini rivojlantirish agentligiga” soʻzlari “Agrosanoatni rivojlantirish agentligiga” soʻzlari bilan almashtirilsin; 2-bosqichda: “Subyektlar” ustunidagi “Bogʻdorchilik va issiqxona xoʻjaligini rivojlantirish agentligi” soʻzlari “Agrosanoatni rivojlantirish agentligi” soʻzlari bilan almashtirilsin; “Chora-tadbirlar” ustunidan “va ularning subsidiya olish boʻyicha talablarga muvofiq boʻlgan hujjatlarini tegishliligicha Bogʻdorchilik va issiqxona xoʻjaligini rivojlantirish jamgʻarmasi kengashiga (keyingi oʻrinlarda — Kengash) navbatdagi yigʻilishlarda koʻrib chiqish uchun kiritadi” soʻzlari chiqarib tashlansin; 3-bosqichning “Subyektlar” ustunidagi “Bogʻdorchilik va issiqxona xoʻjaligini rivojlantirish agentligi qoshidagi Bogʻdorchilik va issiqxona xoʻjaligini rivojlantirish jamgʻarmasi Kengashi” soʻzlari “Agrosanoatni rivojlantirish agentligi huzuridagi Agrosanoatni rivojlantirish va qoʻllab-quvvatlash davlat maqsadli jamgʻarmasi” soʻzlari bilan almashtirilsin; 4-bosqichda: “Subyektlar” ustunidagi “Bogʻdorchilik va issiqxona xoʻjaligini rivojlantirish agentligi” soʻzlari “Agrosanoatni rivojlantirish agentligi” soʻzlari bilan almashtirilsin; “Chora-tadbirlar” ustunidan “Loyiha tashabbuskorlarini Kengash tomonidan qabul qilingan qaror toʻgʻrisida xabardor qiladi va Kengash tomonidan subsidiya berish toʻgʻrisida qabul qilingan qaror asosida” soʻzlari chiqarib tashlansin; 5-bosqichning “Subyektlar” ustunidagi “Bogʻdorchilik va issiqxona xoʻjaligini rivojlantirish agentligi” soʻzlari “Agrosanoatni rivojlantirish agentligi” soʻzlari bilan almashtirilsin; 2-ilovaning “Moliyalashtirish manbalari, mln soʻm” ustunidagi “Bogʻdorchilik va issiqxona xoʻjaligini rivojlantirish jamgʻarmasi” soʻzlari “Agrosanoatni rivojlantirish va qoʻllab-quvvatlash davlat maqsadli jamgʻarmasi” soʻzlari bilan almashtirilsin; 3-ilovaning 3-bandidagi “Qishloq xoʻjaligida xizmatlar koʻrsatish agentligi” soʻzlari “Agrosanoatni rivojlantirish agentligi” soʻzlari bilan almashtirilsin. 6. Vazirlar Mahkamasining 2022-yil 26-apreldagi 213-son qaroriga 2-ilovasining 60-pozitsiyasi “Masʼul ijrochilar” ustunidan “Bogʻdorchilik va issiqxona xoʻjaligini rivojlantirish agentligi” soʻzlari chiqarib tashlansin. 7. Vazirlar Mahkamasining “Uzumchilik, bogʻdorchilik, issiqxona xoʻjaliklarini yurituvchi va vinochilik mahsulotlarini ishlab chiqaruvchi subyektlarni davlat tomonidan moliyaviy qoʻllab-quvvatlash chora-tadbirlari toʻgʻrisida” 2022-yil 10-iyundagi 327-son qarorida: a) 1-bandda: “a” kichik banddagi “Alkogol va tamaki bozorini tartibga solish hamda vinochilikni rivojlantirish agentligining Vinochilikni rivojlantirish jamgʻarmasiga hamda Bogʻdorchilik va issiqxona xoʻjaligini rivojlantirish agentligining Bogʻdorchilik va issiqxona xoʻjaligini rivojlantirish jamgʻarmasiga” soʻzlari “Agrosanoatni rivojlantirish agentligi huzuridagi Agrosanoatni rivojlantirish va qoʻllab-quvvatlash davlat maqsadli jamgʻarmasiga” soʻzlari bilan almashtirilsin; “b” kichik bandda: ikkinchi xatboshidan “uchun 6 mln soʻm” soʻzlari chiqarib tashlansin; toʻrtinchi xatboshi chiqarib tashlansin; beshinchi — toʻqqizinchi xatboshilar tegishlicha toʻrtinchi — sakkizinchi xatboshilar deb hisoblansin; b) 2-bandning beshinchi va oltinchi xatboshilari chiqarib tashlansin; v) 1-ilovada: 5-bandning ikkinchi xatboshisidagi “Bogʻdorchilik va issiqxona xoʻjaligini rivojlantirish agentligi qoshidagi Bogʻdorchilik va issiqxona xoʻjaligini rivojlantirish jamgʻarmasi (keyingi oʻrinlarda — Bogʻdorchilikni rivojlantirish jamgʻarmasi)” soʻzlari “Agrosanoatni rivojlantirish agentligining Agrosanoatni rivojlantirish va qoʻllab-quvvatlash davlat maqsadli jamgʻarmasi” soʻzlari bilan almashtirilsin; 22-bandning toʻrtinchi — oltinchi xatboshilari chiqarib tashlansin; 7-ilovada: “Moliyalashtirish manbalari, mln soʻm” ustunidagi “Bogʻdorchilik va issiqxona xoʻjaligini rivojlantirish jamgʻarmasi va/yoki Vinochilikni rivojlantirish jamgʻarmasi” soʻzlari “Agrosanoatni rivojlantirish va qoʻllab-quvvatlash davlat maqsadli jamgʻarmasi” soʻzlari bilan almashtirilsin; g) 2-ilovada: 4-band quyidagi tahrirda bayon etilsin: “4. Subsidiya xoʻraki va kishmishbop tokzorlarni barpo etgan talabgorga — Oʻzbekiston Respublikasi Qishloq xoʻjaligi vazirligi huzuridagi Agrosanoatni rivojlantirish agentligining Agrosanoatni rivojlantirish va qoʻllab-quvvatlash davlat maqsadli jamgʻarmasi hisobidan ajratiladi. Bunda, talabgor xoʻraki va kishmishbop hamda sanoatbop tokzorlarni barpo etgan boʻlsa, subsidiya proporsional tarzda ekin turiga qarab tegishli jamgʻarma tomonidan beriladi”; 17-bandning toʻrtinchi — oltinchi xatboshilari chiqarib tashlansin; 5-ilova 6-bandining “Moliyalashtirish manbalari, mln soʻm” ustunidagi “Bogʻdorchilik va issiqxona xoʻjaligini rivojlantirish jamgʻarmasi va/yoki Vinochilikni rivojlantirish jamgʻarmasi” soʻzlari “Agrosanoatni rivojlantirish va qoʻllab-quvvatlash davlat maqsadli jamgʻarmasi” soʻzlari bilan almashtirilsin; d) 3-ilovada: 2-bandning ikkinchi xatboshisidagi “Bogʻdorchilik va issiqxona xoʻjaligini rivojlantirish agentligi (keyingi oʻrinlarda — Agentlik) qoshidagi Bogʻdorchilik va issiqxona xoʻjaligini rivojlantirish jamgʻarmasidan” soʻzlari “Agrosanoatni rivojlantirish agentligining (keyingi oʻrinlarda — Agentlik) Agrosanoatni rivojlantirish va qoʻllab-quvvatlash davlat maqsadli jamgʻarmasidan” soʻzlari bilan almashtirilsin; 15-bandning toʻrtinchi — oltinchi xatboshilari chiqarib tashlansin; 5-ilovadagi “Bogʻdorchilik va issiqxona xoʻjaligini rivojlantirish agentligiga” soʻzlari “Agrosanoatni rivojlantirish agentligiga” soʻzlari bilan almashtirilsin; e) 4 va 5-ilovalar oʻz kuchini yoʻqotgan deb hisoblansin. 8. Vazirlar Mahkamasining “Qishloq xoʻjaligi mahsulotlarini yetishtiruvchilarga subsidiya berish axborot tizimini joriy qilish chora-tadbirlari toʻgʻrisida” 2022-yil 16-dekabrdagi 711-son qarorida: a) 5-banddagi “Bogʻdorchilik va issiqxona xoʻjaliklarini rivojlantirish agentligi hamda Oʻzbekiston fermer, dehqon xoʻjaliklari va tomorqa yer egalari kengashi” soʻzlari “Agrosanoatni rivojlantirish agentligi hamda Oʻzbekiston fermerlari kengashi” soʻzlari bilan almashtirilsin; b) 6-bandning uchinchi xatboshisidagi “Bogʻdorchilik va issiqxona xoʻjaligini rivojlantirish agentligi hamda Oʻzbekiston fermer, dehqon xoʻjaliklari va tomorqa yer egalari kengashining” soʻzlari “Agrosanoatni rivojlantirish agentligi hamda Oʻzbekiston fermerlari kengashining” soʻzlari bilan almashtirilsin; v) 2-ilovada: 12 — 14-pozitsiyalarining “Subsidiya mablagʻi ajratilishi uchun masʼul tashkilot” ustunidagi “Oʻzbekiston fermer, dehqon xoʻjaliklari va tomorqa yer egalari kengashi” soʻzlari “Oʻzbekiston fermerlari kengashi” soʻzlari bilan almashtirilsin; 15 — 19-pozitsiyalarining “Subsidiya mablagʻi ajratilishi uchun masʼul tashkilot” ustunidagi “Bogʻdorchilik va issiqxona xoʻjaligini rivojlantirish agentligi” soʻzlari “Agrosanoatni rivojlantirish agentligi” soʻzlari bilan almashtirilsin; 20 va 21-pozitsiyalarining “Subsidiya mablagʻi ajratilishi uchun masʼul tashkilot” ustunidagi “Qishloq xoʻjaligi vazirligi huzuridagi Qishloq xoʻjaligida xizmatlar koʻrsatish agentligi” soʻzlari “Agrosanoatni rivojlantirish agentligi” soʻzlari bilan almashtirilsin; 9. Vazirlar Mahkamasining 2023-yil 2-fevraldagi 51-son qarori bilan tasdiqlangan 2023 — 2026-yillarda Oʻzbekiston Respublikasida urugʻchilik va koʻchat yetishtirishni rivojlantirish milliy dasturining 34, 37 va 38-pozitsiyalari “Masʼullar” ustunidagi “Qishloq xoʻjaligida xizmatlar koʻrsatish agentligi (Karimov)” soʻzlari “Agrosanoatni rivojlantirish agentligi (Abdullayev)” soʻzlari bilan almashtirilsin. 10. Vazirlar Mahkamasining 2023-yil 3-avgustdagi 331-son qarori bilan tasdiqlangan Agrar va oziq-ovqat sohalarini subsidiyalash boʻyicha texnik ishchi guruh tarkibining 6-bandi quyidagi tahrirda bayon etilsin: “6. Lavozimi boʻyicha — Oʻzbekiston Respublikasi Qishloq xoʻjaligi vazirligi huzuridagi Agrosanoatni rivojlantirish agentligi direktori”; 11. Vazirlar Mahkamasining “Issiqxona xoʻjaliklari va meva-sabzavotlarni eksport qiluvchi korxonalarning faoliyatini qoʻllab-quvvatlashga doir qoʻshimcha chora-tadbirlar toʻgʻrisida” 2023-yil 27-oktabrdagi 567-son qarorida: a) 3-bandning “a” kichik bandi birinchi xatboshisidagi “Qishloq xoʻjaligida xizmatlar koʻrsatish agentligining Bogʻdorchilik va issiqxona xoʻjaligini rivojlantirish jamgʻarmasi” soʻzlari “Agrosanoatni rivojlantirish agentligining Agrosanoatni rivojlantirish va qoʻllab-quvvatlash davlat maqsadli jamgʻarmasi” soʻzlari bilan almashtirilsin; b) 6-bandning birinchi xatboshisidagi “Qishloq xoʻjaligida xizmatlar koʻrsatish agentligiga” va “Bogʻdorchilik va issiqxona xoʻjaligini rivojlantirish jamgʻarmasi” soʻzlari tegishlicha “Agrosanoatni rivojlantirish agentligiga” va “Agrosanoatni rivojlantirish va qoʻllab-quvvatlash davlat maqsadli jamgʻarmasi” soʻzlari bilan almashtirilsin; v) 7-bandning yettinchi xatboshisidagi “Qishloq xoʻjaligida xizmatlar koʻrsatish agentligi” soʻzlari “Agrosanoatni rivojlantirish agentligi” soʻzlari bilan almashtirilsin. 12. Vazirlar Mahkamasining “Qoraqalpogʻiston Respublikasi sovitkichli sigʻimlar uyushmasiga aʼzo subyektlarga kooperatsiya tashkil etgan holda, sovitkichli sigʻimlarni qurish va jihozlash hamda qish va bahor oylarida elektr energiyasi isteʼmoli xarajatlarining bir qismini qoplash tartibi toʻgʻrisidagi nizomni tasdiqlash haqida” 2023-yil 29-noyabrdagi 632-son qarorida: a) 1-ilovada: 2-bandning oltinchi xatboshisidagi “Qishloq xoʻjaligida xizmatlar koʻrsatish agentligining” soʻzlari “Agrosanoatni rivojlantirish agentligining” soʻzlari bilan almashtirilsin; 7-bandning toʻrtinchi xatboshisi quyidagi tahrirda bayon etilsin: “tegishli koʻchmas mulkka boʻlgan huquqni tasdiqlovchi hujjatdan koʻchirma”; 1-ilova 2, 4, 5-bosqichlarining “Ijrochilar” ustunidagi “Qishloq xoʻjaligida xizmatlar koʻrsatish agentligi” soʻzlari “Agrosanoatni rivojlantirish agentligi” soʻzlari bilan almashtirilsin; b) 2-ilovaning 8-bandidagi “Qishloq xoʻjaligida xizmatlar koʻrsatish agentligiga” soʻzlari “Agrosanoatni rivojlantirish agentligiga” soʻzlari bilan almashtirilsin. 13. Vazirlar Mahkamasining 2024-yil 9-iyuldagi 400-son qarori bilan tasdiqlangan Issiqxona xoʻjaliklariga issiqxonalarni koʻmir yoqilgʻisida isitish uchun koʻmir qozonini xarid qilish xarajatlarining bir qismini qoplash tartibi toʻgʻrisidagi nizomda: a) 1-banddagi “Qishloq xoʻjaligida xizmatlar koʻrsatish agentligining” va “Bogʻdorchilik va issiqxona xoʻjaligini rivojlantirish jamgʻarmasi” soʻzlari tegishlicha “Agrosanoatni rivojlantirish agentligining” va “Agrosanoatni rivojlantirish va qoʻllab-quvvatlash davlat maqsadli jamgʻarmasi” soʻzlari bilan almashtirilsin; b) 1-ilova 2-bosqichining “Tadbirlar” ustunidagi “Qishloq xoʻjaligida xizmatlar koʻrsatish agentligiga” soʻzlari “Agrosanoatni rivojlantirish agentligiga” soʻzlari bilan almashtirilsin; v) 2-ilovaning 10-bandidagi “Qishloq xoʻjaligida xizmatlar koʻrsatish agentligining” soʻzlari “Agrosanoatni rivojlantirish agentligining” soʻzlari bilan almashtirilsin; g) 3-ilovaning Tuman (Quvasoy shahar) ishchi guruhi aʼzolari 5-pozitsiyasidagi “Qishloq xoʻjaligida xizmatlar koʻrsatish agentligining” soʻzlari “Agrosanoatni rivojlantirish agentligining” soʻzlari bilan almashtirilsin. 14. Vazirlar Mahkamasining 2024-yil 10-iyuldagi 410-son qarori bilan tasdiqlangan Issiqxona xoʻjaliklariga xorijdan malakali agronom, entomolog va laboratoriya mutaxassislarini jalb qilish xarajatlarining 50 foizini qoplash tartibi toʻgʻrisidagi nizomda: a) 2-bandning birinchi xatboshisidagi “Qishloq xoʻjaligida xizmatlar koʻrsatish agentligiga” va “Bogʻdorchilik va issiqxona xoʻjaligini rivojlantirish jamgʻarmasi” soʻzlari tegishlicha “Agrosanoatni rivojlantirish agentligiga” va “Agrosanoatni rivojlantirish va qoʻllab-quvvatlash davlat maqsadli jamgʻarmasi” soʻzlari bilan almashtirilsin; b) 1-ilova 1-bosqichining “Chora-tadbirlar” ustunidagi “Qishloq xoʻjaligida xizmatlar koʻrsatish agentligining” soʻzlari “Agrosanoatni rivojlantirish agentligining” soʻzlari bilan almashtirilsin; v) 2-ilovaning 10-bandidagi “Qishloq xoʻjaligida xizmatlar koʻrsatish agentligining” soʻzlari “Agrosanoatni rivojlantirish agentligining” soʻzlari bilan almashtirilsin. 15. Vazirlar Mahkamasining 2024-yil 31-iyuldagi 463-son qarori bilan tasdiqlangan Faoliyati eng muhim samaradorlik koʻrsatkichlari asosida baholanadigan respublika ijro etuvchi hokimiyat organlari va xoʻjalik birlashmalari roʻyxatining 41-bandidagi “Qishloq xoʻjaligida xizmatlar koʻrsatish agentligi” soʻzlari “Agrosanoatni rivojlantirish agentligi” soʻzlari bilan almashtirilsin. 16. Vazirlar Mahkamasining “Oziq-ovqat sanoati mahsulotlarini ishlab chiqarishni qoʻllab-quvvatlashning samarali mexanizmlarini joriy etish toʻgʻrisida” 2024-yil 1-avgustdagi 476-son qarorida: a) 1-ilovada: 2-bandning sakkizinchi xatboshisidagi “Vinochilikni rivojlantirish jamgʻarmasidan” soʻzlari “Agrosanoatni rivojlantirish va qoʻllab-quvvatlash davlat maqsadli jamgʻarmasidan” soʻzlari bilan almashtirilsin; 9-bandning “v” kichik bandidagi “Qishloq xoʻjaligida xizmatlar koʻrsatish agentligiga” soʻzlari “Agrosanoatni rivojlantirish agentligiga” soʻzlari bilan almashtirilsin; 1-ilovada: 4-banddagi “Qishloq xoʻjaligida xizmatlar koʻrsatish agentligi” soʻzlari “Agrosanoatni rivojlantirish agentligi” soʻzlari bilan almashtirilsin; 5-banddagi “Qishloq xoʻjaligida xizmatlar koʻrsatish agentligining” soʻzlari “Agrosanoatni rivojlantirish agentligining” soʻzlari bilan almashtirilsin; 2-ilova 3 va 5-bosqichlarining “Subyektlar” ustunidagi “Qishloq xoʻjaligida xizmatlar koʻrsatish agentligi” soʻzlari “Agrosanoatni rivojlantirish agentligi” soʻzlari bilan almashtirilsin; 4-ilovada: 4-pozitsiyaning “Lavozimi” ustunidagi “Qishloq xoʻjaligida xizmatlar koʻrsatish agentligi” soʻzlari “Agrosanoatni rivojlantirish agentligi” soʻzlari bilan almashtirilsin; 5-pozitsiyaning “Lavozimi” ustunidagi “Qishloq xoʻjaligida xizmatlar koʻrsatish agentligining” soʻzlari “Agrosanoatni rivojlantirish agentligining” soʻzlari bilan almashtirilsin; b) 2-ilovada: 2-bandning beshinchi xatboshisidagi “Qishloq xoʻjaligida xizmatlar koʻrsatish agentligining (keyingi oʻrinlarda — Agentlik) Vinochilikni rivojlantirish jamgʻarmasidan” soʻzlari “Agrosanoatni rivojlantirish agentligining (keyingi oʻrinlarda — Agentlik) Agrosanoatni rivojlantirish va qoʻllab-quvvatlash davlat maqsadli jamgʻarmasidan” soʻzlari bilan almashtirilsin; 1-ilovaning 5-bandidagi “Qishloq xoʻjaligida xizmatlar koʻrsatish agentligining” soʻzlari “Agrosanoatni rivojlantirish agentligining” soʻzlari bilan almashtirilsin; 2-ilova 3-bosqichining “Subyektlar” ustunidagi “Qishloq xoʻjaligida xizmatlar koʻrsatish agentligi” soʻzlari “Agrosanoatni rivojlantirish agentligi” soʻzlari bilan almashtirilsin; 4-ilova 5-pozitsiyasining “Lavozimi” ustunidagi “Qishloq xoʻjaligida xizmatlar koʻrsatish agentligining” soʻzlari “Agrosanoatni rivojlantirish agentligining” soʻzlari bilan almashtirilsin. 1. Vazirlar Mahkamasining “Oʻzbekiston Respublikasi Qishloq xoʻjaligi vazirligi huzuridagi Bogʻdorchilik va issiqxona xoʻjaligini rivojlantirish agentligi faoliyatini tartibga soluvchi normativ-huquqiy hujjatlarni tasdiqlash toʻgʻrisida” 2019-yil 11-iyundagi 481-son qarori. 2. Vazirlar Mahkamasining “Oʻzbekiston Respublikasining konsolidatsiyalashgan budjeti tarkibiga kiritiladigan davlat maqsadli jamgʻarmalarining roʻyxatini tasdiqlash toʻgʻrisida” 2019-yil 19-noyabrdagi 917-son qaroriga ilovaning 7-bandi. 3. Vazirlar Mahkamasining “Iqtisodiy jihatdan samarasiz, kam hosil beradigan bogʻ va tokzorlarni yaroqsiz deb topish tartibi toʻgʻrisidagi nizomni tasdiqlash haqida” 2019-yil 19-dekabrdagi 1012-son qarori. 4. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Limonchilik tarmogʻini yanada rivojlantirishga doir qoʻshimcha chora-tadbirlar toʻgʻrisida” 2020-yil 19-fevraldagi PQ-4610-son qarori)” 2020-yil 18-maydagi 289-son qaroriga ilovaning 2-bandi. 5. Vazirlar Mahkamasining “Tugatilayotgan yoki maqbullashtirilayotgan fermer xoʻjaligi yoki qishloq xoʻjaligi mahsulotlarini yetishtiruvchi boshqa subyektlarga ajratilgan yer maydonida sarflangan xarajatlar qiymatini hisoblash va qoplash tartibi toʻgʻrisidagi nizomni tasdiqlash haqida” 2020-yil 24-avgustdagi 501-son qaroriga 2-ilovaning 3-bandi. 6. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Respublika hududlarini qishloq xoʻjaligi mahsulotlari yetishtirishga ixtisoslashtirish boʻyicha qoʻshimcha chora-tadbirlar toʻgʻrisida” 2020-yil 11-maydagi PQ-4709-son qarori)” 2020-yil 15-dekabrdagi 787-son qarori. 7. Vazirlar Mahkamasining “Qishloq xoʻjaligi ishlab chiqaruvchilarining suvni tejaydigan sugʻorish texnologiyalarini joriy etish boʻyicha xarajatlarining bir qismini qoplash chora-tadbirlari toʻgʻrisida” 2021-yil 23-fevraldagi 95-son qaroriga 2-ilovaning 1-bandi va 3-ilovaning 4-bandi. 8. Vazirlar Mahkamasining “Qishloq xoʻjaligi birlashmalarining aʼzolari, meva-sabzavot klasterlari ishtirokchilari va tadbirkorlik subyektlariga mahalliy sharoitda yetishtirilgan intensiv koʻchatlar (pakana va yarim pakana) xoʻraki, kishmishbop va sanoatbop tok koʻchatlari hamda payvandtaglarni sotib olish xarajatlarining bir qismini qoplash uchun subsidiya ajratish toʻgʻrisidagi nizomni tasdiqlash haqida” 2021-yil 24-iyuldagi 458-son qarorining 3-bandi va qarorga 2-ilova. 9. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Qishloq xoʻjaligiga moʻljallangan yerlardan foydalanish va muhofaza qilish tizimini takomillashtirishga doir qoʻshimcha chora-tadbirlar toʻgʻrisida” 2021-yil 24-fevraldagi PQ-5006-son qarori)” 2021-yil 29-noyabrdagi 721-son qaroriga ilovaning 6-bandi. 10. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Respublika oziq-ovqat sanoatini jadal rivojlantirish hamda aholini sifatli oziq-ovqat mahsulotlari bilan toʻlaqonli taʼminlashga doir chora-tadbirlar toʻgʻrisida” 2020-yil 9-sentabrdagi PQ-4821-son qarori)” 2021-yil 21-dekabrdagi 766-son qaroriga 1-ilovaning 15-bandi. 11. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasining “Normativ-huquqiy hujjatlar toʻgʻrisida” 2021-yil 20-apreldagi OʻRQ-682-son Qonuni)” 2022-yil 4-apreldagi 153-son qaroriga ilovaning 752-bandi. 12. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Meva-sabzavotchilik va uzumchilikda oilaviy tadbirkorlikni rivojlantirish, qishloq xoʻjaligi ishlab chiqarishida dehqon xoʻjaliklarining ulushini oshirish chora-tadbirlari toʻgʻrisida” 2021-yil 23-noyabrdagi PQ-20-son hamda “Oziq-ovqat va qishloq xoʻjaligi sohasida islohotlarni tadqiq qilish, strategik rejalashtirish hamda boshqarish tizimini yanada takomillashtirish chora-tadbirlari toʻgʻrisida” 2021-yil 22-dekabrdagi PQ-58-son qarorlari)” 2022-yil 6-maydagi 238-son qaroriga ilovaning 1-bandi. 13. Vazirlar Mahkamasining “Bojxona bojlaridan ozod qilinadigan texnologik va laboratoriya uskunalari, ularning butlovchi va ehtiyot qismlari, shuningdek, xomashyo va materiallar, tibbiy buyumlar va qadoqlash materiallari roʻyxatini tasdiqlash toʻgʻrisida” 2022-yil 21-sentabrdagi 519-son qaroriga 4-ilovaning 4-bandi. 14. Vazirlar Mahkamasining “Yaratilgan yangi ish oʻrinlarini hisobga olish tartibi toʻgʻrisidagi nizomni tasdiqlash haqida” 2022-yil 21-dekabrdagi 717-son qaroriga 2-ilovaning 12-bandi. 15. Vazirlar Mahkamasining “Qishloq xoʻjaligi va oziq-ovqat xavfsizligi sohasidagi davlat boshqaruvi takomillashtirilganligi munosabati bilan Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida” 2023-yil 11-dekabrdagi 653-son qaroriga ilovaning 17-bandi. 16. Vazirlar Mahkamasining “Agrosanoat majmuida davlat nazorati tizimi yanada takomillashtirilishi munosabati bilan Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida” 2025-yil 1-apreldagi 197-son qaroriga ilovaning 12-bandi.